Mesyuarat Lembaga Fatwa Negeri Sarawak kali ke 20 pada 1 Rabiulakhir 1433H/ 23 Februari 2012M sebulat suara menerima hukum seperti berikut :
i.         Islam menggalakkan setiap ibu yang melahirkan anak untuk menyusukan sendiri bayi mereka dengan susu ibu sehingga mencapai usia dua tahun, sekiranya mereka mampu berbuat demikian. Namun begitu, Islam juga membenarkan wanita yang tidak melahirkan anak tetapi mengambil anak angkat, untuk menyusukan sendiri anak tersebut dengan bantuan rawatan perubatan.

ii.      Penggunaan ubat atau suntikan untuk merangsang pengeluaran susu badan adalah harus dengan syarat ianya seorang wanita yang telah mencapai umur baligh sama ada telah berkahwin ataupun sebaliknya dan ubat atau hormon yang digunakan tersebut tidak mengandungi sebarang unsur-unsur najis atau mudharat. Keharusan ini tidak tertakluk bagi seorang lelaki yang berubah menjadi wanita melalui pertukaran jantina.

iii.     Jumhur fuqahaâ€™ juga bersepakat bahawa terdapat dua kaedah penyusuan bagi menjadikan bayi tersebut mahram dengan sebab susuan, iaitu penyusuan secara langsung dari payudara dan penyusuan secara tidak langsung seperti menggunakan tiub, botol susu dan sebagainya. Sehubungan itu, bagi wanita yang menggunakan alat sokongan atau alat bantuan sebagai kaedah menyusukan bayi, Muzakarah memutuskan bahawa bayi tersebut sah sebagai anak susuan apabila cukup syarat-syarat penyusuan yang ditetapkan oleh syarak seperti berikut:
i.  bilangan susuan hendaklah dengan lima kali penyusuan dan yang mengenyangkan;

 ii. susu yang dihisap mestilah sampai ke perut bayi; dan
umur bayi tidak melebihi dua tahun mengikut perkiraan bulan qamariah.

iii. Hujah
thabitan
 ini ialah kerana susu ibu tersebut telah menjadi makanan asasi kepada bayi yang menumbuhkan daging dan memanjangkan tulang, sama seperti bayi yang menyusu secara terus daripada payudara. Walau bagaimanapun, sekiranya kaedah yang dilakukan adalah dengan cara menyuntik susu melalui qubul atau dubur, menitik susu ke dalam mata, telinga atau di tempat luka tubuh badan, maka bayi tersebut tidak sah sebagai anak susuan.

iv.Muzakarah juga memutuskan bahawa seorang wanita beragama Islam tidak dilarang untuk menyusukan bayi bukan Islam dan begitu juga seorang bayi beragama Islam boleh menyusu kepada wanita bukan Islam kerana tidak ada nas syarak yang melarangnya. Penyusuan tersebut tidak memberi kesan kepada aqidah dan agama bayi yang disusukan tersebut.

 v.  Muzakarah juga memutuskan bahawa susu ibu yang bercampur dengan bahan-bahan lain adalah sama seperti susu ibu yang tidak bercampur dengan makanan, minuman atau lainnya sepertimana pendapat yang rajih daripada ulamaâ€™ mazhab Syafi'e dan Hanbali, kerana untuk thabit menjadi anak susuan ialah perlu memenuhi syarat-syarat penyusuan yang ditetapkan oleh syarak.

 vi. Bagi seorang lelaki yang mengahwini wanita yang menyusukan bayi angkat dan bayi tersebut telah thabit menjadi anak susuan, maka Muzakarah memutuskan bahawa lelaki yang menjadi suami kepada wanita berkenaan adalah menjadi mahram kepada anak susuan tersebut.
Berdasarkan perbincangan di atas, beberapa kesimpulan dapat dibuat iaitu:
i. Islam menggalakkan setiap ibu yang melahirkan anak untuk menyusukan sendiri bayi mereka dengan susu ibu sehingga mencapai usia dua tahun, sekiranya mereka mampu berbuat demikian. Namun begitu, Islam juga membenarkan bayi tersebut disusukan oleh seorang perempuan yang lain sekiranya ibu kandung tidak mampu menyusukan sendiri bayinya.
        Penegasan ini adalah berdasarkan pandangan Jumhur fuqahaâ€™ yang tidak mensyaratkan seseorang wanita itu mesti hamil terlebih dahulu untuk menyusukan anak sepertimana pandangan Mazhab Hanbali, Syafi'e dan Hanafi yang menyatakan bahawa seorang perempuan yang hendak menyusukan seorang anak, tidak disyaratkan mempunyai suami yang menyetubuhinya.
ii.Bagi wanita yang tidak melahirkan anak tetapi mempunyai anak angkat, mereka boleh menyusukan sendiri anak angkat tersebut dengan menjalani kaedah rawatan terapi hormon penggalak susu badan.
iii.Hubungan anak susuan dengan ibu susuan yang telah memenuhi syarat-syarat yang telah ditetapkan adalah sama seperti hubungan dengan sebab keturunan
(nasab
). Walau bagaimanapun hukum-hukum yang berkaitan
nasab
 yang lain seperti pembahagian harta pusaka dan wali nikah tidak termasuk dalam hubungan susuan.
iv. Jumhur fuqaha
tidak mensyaratkan
 seseorang wanita itu mestilah hamil terlebih dahulu untuk menyusukan anak angkat mereka. Malahan, wanita yang belum berkahwin atau berkahwin tetapi tidak pernah melahirkan anak, sekiranya dia menyusui seseorang bayi, maka sah hukum susuan ke atasnya.

v. Syarat-syarat bagi anak susuan (bayi yang menyusu) sebelum mereka sah (
thabit
) menjadi anak susuan ialah bilangan susuan hendaklah dengan
lima kali penyusuan,

susu yang dihisap mestilah sampai ke perut bayi dan umur bayi tersebut hendaklah tidak melebihi dua tahun qamariah
.
vi.  Jumhur fuqaha menyatakan bahawa terdapat
dua kaedah
 yang menjadikan mahram iaitu dengan sebab susuan, iaitu samaada menyusu secara langsung (
direct
) daripada payudara atau secara tidak langsung (
indirect
) seperti penggunaan tiub, botol susu dan sebagainya.
vii. Bagi penggunaan alat-alat sokongan atau alat bantuan sebagai kaedah menyusukan bayi, maka bayi tersebut
sah sebagai anak susuan apabila cukup syarat-syaratnya
. Ini kerana susu tersebut menjadi makanan asasi kepada bayi yang menumbuhkan daging dan memanjangkan tulang. Namun begitu, tidak sah sebagai anak susuan dengan cara menyuntik susu melalui qubul atau dubur, menitik susu ke dalam mata, telinga atau di tempat luka tubuh badan.
viii.
Tidak ada larangan bagi seorang wanita Islam menyusukan bayi bukan Islam dan begitu juga sebaliknya, seorang bayi beragama Islam boleh menyusu dengan wanita yang bukan Islam
. Namun begitu, penyusuan tersebut
tidak mengubah

agama
bayi yang disusui dan mereka tetap kekal dalam agama asalnya.


Mesyuarat Lembaga Fatwa Negeri Sarawak kali ke 20 pada 1 Rabiulakhir 1433H/ 23 Februari 2012M sebulat suara menerima hukum seperti berikut :-
i. Fuqaha’ telah mengklasifikasikan Cicak Gekko Geckko (Tokay) sebagai binatang yang haram dimakan kerana tergolong dalam kategori haiwan yang menjijikkan
(khabis)
 dan mempunyai racun. Begitu juga dengan uruf masyarakat Islam di Malaysia yang tidak menjadikan binatang ini sebagai makanan yang biasa dimakan. Selain itu, sehingga kini tidak ada bukti saintifik dan ujian klinikal yang membuktikan bahawa Cicak Gekko Geckko (Tokay) mampu menjadi penawar atau mengubati penyakit-penyakit tertentu.
ii. Hukum memakan Cicak Gekko Geckko (Tokay) adalah diharamkan oleh Islam. Manakala untuk tujuan perubatan, penggunaan Cicak Gekko Geckko (Tokay) diharuskan dengan syarat keberkesanannya dapat dibuktikan dari segi saintifik dan tiada alternatif ubat lain yang boleh digunakan bagi merawat penyakit berkaitan.


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 11 Safar 1437 bersamaan 23 November 2015 telah membuat keputusan seperti berikut:
“Alat semburan pewangi berbentuk cecair yang dijual dipasaran tidak boleh digunakan untuk menghilangkan najis sama ada najis ringan (mukhaffafah), atau najis pertengahan(mutawasitah), atau najis berat (mughallazah) menurut mazhab Syafie. Kegunaannya hanya sebagai alat pewangi yang boleh menghilangkan bau busuk dan seterusnya mengharumkan persekitaran.
Oleh itu, mana-mana tempat yang terkena najis hendaklah disucikan dengan menggunakan air mutlak sehingga hilang ain najis tersebut dan juga sifat-sifatnya iaitu bau, warna, dan rasa. Selepas proses penyucian siap dilakukan, barulah boleh digunakan alat semburan pewangi yang bertindak hanya sebagai mengharumkan bau yang tidak menyenangkan untuk dihidu.
Berpegang dengan mazhab Syafie dalam isu ini adalah lebih sesuai kerana kita hidup di dalam sebuah negeri yang mempunyai banyak air yang bersih dan suci. Begitu juga, ia boleh mendidik masyarakat supaya tidak mengambil ringan dalam masalah penyucian najis ini yang ada hubungan kait dengan kesahan ibadat.
والله اعلم بالصواب


Mesyuarat Jawatankuasa Perundingan Hukum Syarak Wilayah Persekutuan Kali Ke-106 yang telah bersidang pada 30 Januari 2018
 t
elah meneliti kertas cadangan ini dan membuat keputusan menangguhkan keputusan dan meminta pihak bahgian HAB HALAL Jabatan Kemajuan Islam Malaysia memperincikan keperluan menggunakan Larva Lebah samada di peringkat Dhururiyyat, Haajiyyat atau Tahsiniyyat.

                                                      Tindakan : Hub Halal

Disahkan oleh :

(DATUK DR. ZULKIFLI BIN MOHAMAD AL-BAKRI)

Mufti Wilayah Persekutuan

Merangkap Pengerusi

Jawatankuasa Perundingan Hukum Syarak Wilayah Persekutuan


Setelah dilihat dan dibahaskan dengan penuh teliti, maka Jawatankuasa Fatwa Negeri Johor yang bersidang pada 14 Syawal 1437 bersamaan 19 Julai 2016 telah membuat keputusan seperti berikut:
Hukum wanita haid membaca al-Quran menurut qaul muktamad dalam mazhab Syafie ialah haram berdasarkan hadis Rasulullah ﷺ :
لا تقرأ الحائض ولا الجنب شيئا من القرءان
رواه الترمذي
Ertinya: Janganlah orang yang berhaid dan berjunub itu membaca sesuatu daripada al-Quran.
Walaubagaimanapun, adat budaya pada zaman sekarang dalam mempelajari al-Quran sudah berbeza jika dibandingkan dengan zaman dahulu yang mana salah satu kemajuannya adalah ianya telah menjadi satu bidang yang diiktiraf di peringkat Negara dan juga antarabangsa.
Justeru, pandangan ulama’ kontemporari seperti mantan syeikh al-Azhar, Syeikh Jadul Hak Ali Jadul Hak dan selainnya yang mengharuskan pelajar wanita yang dalam keadaan haid untuk menghafaz al-Quran dan membacanya atas faktor peperiksaan atau ujian adalah lebih sesuai untuk dijadikan hukum berdasarkan kepada kaedah darurat atau masyaqqah dan juga maslahah kerana waktu peperiksaan adalah terhad dan terbatas. Keharusan dalam maslah ini juga boleh disandarkan kepada qaul qadim Imam Syafie yang menyatakan bahawa “wanita yang sedang dalam haid harus membaca al-Quran”.
والله اعلم بالصواب


Mesyuarat Lembaga Fatwa Negeri Sarawak Kali ke 20 pada1 Rabiulakhir 1433H/ 23 Februari 2012M sebulat suara menerima hukum seperti berikut :-
a.        Islam menganjurkan umatnya memakan makanan yang halal dan baik berdasarkan firman Allah S.W.T. di dalam surah al-A’raf ayat 157.
b.        Dalam mengkategorikan sesuatu itu jijik fuqaha menentukannya berdasarkan
uruf
 masyarakat setempat. Oleh kerana masyarakat Islam Malaysia mengkategorikan

bahawa ulat adalah dari haiwan yang menjijikkan (khabis) dan kotor termasuklah juga Ulat Mulong.
c.        Fuqaha tidak mengharuskan berjual beli barang yang tidak suci dan tiada manfaat yang dapat diperolehi dari barang yang dijual dan sebaliknya.
d.        Islam menggalakkan umatnya agar berikhtiar menyembuhkan setiap penyakit yang dihidapi tanpa membiarkannya melarat. Bahkan Islam mengharuskan umatnya untuk membuat pilihan dengan mana-mana kaedah rawatan yang bersesuaian sama ada secara moden ataupun alternatif selagimana rawatan tersebut tidak bercanggah dengan prinsip-prinsip yang telah digariskan oleh Islam seperti larangan berubat dengan bahan-bahan yang haram dan mengandungi najis.


Mesyuarat Lembaga Fatwa Negeri Sarawak kali ke 20 pada 1 Rabiulakhir 1433H/ 23 Februari 2012M sebulat suara menerima hukum seperti berikut :-
i.         Hukum asal pertandingan adalah harus dan tidak menjurus kepada perkara-perkara yang haram.
ii.        Semua pertandingan yang melibatkan pendedahan aurat adalah bertentangan dengan perintah menutup aurat dalam Surah An-Nur ayat 30-31 dan Surah al-Ahzab ayat 59.
iii.       Termasuk dalam perkara yang diistilahkan sebagai pendedahan aurat ialah; memperlihatkan susuk tubuh, memakai pakaian yang menjolok mata, terlalu nipis atau ketat sehingga menampakkan susuk tubuh dan ditonton oleh khalayak yang bukan mahram (yang haram melihat auratnya).
iv.       Pertandingan ratu cantik, ratu kebaya, pertandingan fesyen dan seumpamanya yang mempunyai unsur-unsur memperagakan tubuh badan dan menampakkan perhiasan adalah tidak memenuhi tuntutan menutup aurat dalam Islam.
v.        Pertandingan yang melibatkan perhiasan yang menyalahi fitrah seperti mencukur kening, pemakaian rambut palsu, bertatu dan mengasah gigi juga adalah bertentangan dengan firman Allah dalam Surah An-Nisa’ ayat 119.
vi.       Pertandingan seumpama ini boleh mendatangkan pelbagai kemudharatan seperti eksploitasi peserta, kerosakan aqidah dan akhlak, penularan aktiviti pergaulan bebas, membuka ruang kepada berlakunya zina dan sumbang mahram. Maka pertandingan seumpama ini perlu disekat sesuai dengan kaedah Fiqh
Saddu Zarai’ (
سد الذرائع
)
 iaitu menutup jalan-jalan yang membawa kemungkaran demi menyelamatkan kesucian agama dan maruah umat Islam sepertimana yang dituntut di dalam maqasid al-syariah.


Mesyuarat Jawatankuasa Perundingan Hukum Syarak Wilayah Persekutuan Kali Ke-106 yang telah bersidang pada 30 Januari 2018 telah meneliti kertas cadangan ini dan Menyatakan tidak ada keperluan bagi jawatankuasa Perundingan Hukum Syarak Wilayah Persekutuan untuk memutuskan hukum wakaf hibah tersebut memandangkan panel syariah Takaful Ikhlas telah membuat keputusan dan produk tersebut telah dipromosikan kepada masyarakat.

                                                   Tindakan : Agensi Takaful Ikhlas

Disahkan oleh :

(DATUK DR. ZULKIFLI BIN MOHAMAD AL-BAKRI)

Mufti Wilayah Persekutuan

Merangkap Pengerusi

Jawatankuasa Perundingan Hukum Syarak Wilayah Persekutuan


Mesyuarat Lembaga Fatwa Negeri Sarawak kali ke 19 pada 20 Rejab 1432H/ 22 Jun 2011M sebulat suara menerima sighah keputusan seperti berikut :

i.       Hukum menerima haiwan yang disumbangkan oleh orang bukan Islam adalah harus atas dasar keharusan bermuamalat dengan orang bukan Islam.
ii.      Jika haiwan tersebut dinyatakan oleh pemberi (yang bukan Islam) untuk dijadikan korban maka hukum korbannya tidak sah, sebaliknya ia hanya dianggap sumbangan kepada pihak penerima kerana korban tidak dituntut ke atas orang bukan Islam. Bagi mereka yang menerima haiwan tersebut bolehlah menjadikan ia korban dan hukum korbannya sah kerana haiwan tersebut telah menjadi milik penerima.
iii    Bagi masjid/ surau atau institusi adalah harus digunakan untuk apa-apa tujuan yang menepati syarak.


Setelah berbincang dari setiap sudut dan aspek, maka Jawatankuasa Fatwa Negeri Johor yang bersidang pada 14 Syawal 1437 bersamaan 19 Julai 2016 telah membuat keputusan seperti berikut:
Barang gadaian yang tidak dituntut oleh penggadai atau ahli warisnya hendaklah diserahkan kepada pihak Baitulmal Majlis Agama Islam Negeri Johor.
Pihak Baitulmal Majlis Agama Islam Negeri Johor hendaklah mengiklankan harta tersebut melalui surat di surau-surau dan di masjid-masjid dalam tempoh satu tahun.
Sekiranya tiada sebarang tuntutan terhadap harta tersebut, maka pihak Baitulmal Majlis Agama Islam Negeri Johor bolehlah membuat lelongan mengikut prosedur yang telah ditetapkan oleh pihak Majlis Agama Islam Negeri Johor.
Hasil penjualan tersebut (melalui konsep lelongan) bolehlah digunapakai dalam perkara kebajikan dan maslahah umat Islam.
والله اعلم بالصواب


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 11 Safar 1437 bersamaan 23 November 2015 telah membuat keputusan seperti berikut:
Berdasarkan kepada hadis-hadis Nabi maka adalah wajar bagi umat Islam untuk tidak melepaskan peluang mengambil dan merebut rahmat dan kurniaan Allah dengan cara beribadah seperti solat sunat, membaca al-Quran, berzikir, membaca doa nisfu Sya’ban dan lain-lain lagi dengan memanjatkan kesyukuran atas limpahan nikmat Allah yang tiada terhingga banyaknya.
Oleh yang demikian, merayakan malam nisfu sya’ban dengan melakukan pelbagai ibadah yang membawa kepada keredhaan Allah dan keampunan adalah sunat/mustahab hukumnya.
Cara kebiasaan umat Islam di negeri Johor ini menghidupkan malam nisfu sya’ban ialah dengan membaca surah yasin tiga kali selepas solat maghrib dan setiap kali lepas membaca yasin mereka membaca doa. Pada bacaan yasin kali pertama diniatkan dengan memohon panjang umur, pada bacaan kali kedua diniatkan dengan memohon agar dijauhkan daripada bala dan pada bacaan kali ketiga diniatkan memohon rezeki yang halal. Cara begini memang digalakkan dalam Islam.
Justeru, menghidupkan malam nisfu sya’ban ini bukanlah satu amalan bida’h bahkan ianya tergolong dalam kategori perkara-perkara mustahabah/sunat.
Walaubagaimanapun, dalam keghairahan kita meraikan malam nisfu sya’ban ini dengan pelbagai cara ibadat, kita perlu berhati-hati agar tidak terjerumus dalam melakukan perkara-perkara bida’h antaranya solat sunat nisfu sya’ban kerana ianya tiada sabit dalam syara’ sama ada dari nas al-Quran ataupun hadis Nabi ﷺ.
والله اعلم بالصواب


Mesyuarat Lembaga Fatwa Negeri Sarawak Kali ke 19 pada 20 Rejab 1432H/ 22 Jun 2011M sebulat suara menerima sighah keputusan seperti berikut :

i.     Ulamaâ€™ sepakat bahawa orang bukan Islam tidak boleh mewarisi harta orang Islam dan orang Islam tidak boleh mewarisi harta orang kafir dengan bersandarkan hadis Ù„Ø§ Ø¨Ø±Ø« Ø§Ù„Ù…Ø³Ù„Ù… Ø§Ù„ÙƒØ§ÙØ± ÙˆÙ„Ø§ Ø§Ù„ÙƒØ§ÙØ±.
ii.     mesyuarat menjelaskan bahawa ada alternatif dalam pemberian harta kepada orang bukan Islam melalui hibah dan wasiat.
i.         Mesyuarat mencadangkan agar panduan mengenai hibah dan wasiat ini perlu disediakan untuk dibekalkan kepada pegawai yang menjalankan tugas-tugas berkaitan saudara kita dan para dai'e.
ii.        Mesyuarat juga mencadangkan agar diwujudkan satu badan yang bertanggungjawab dalam pengurusan wasiat yang tidak membebankan masyarakat dan dimaklumkan bahawa badan yang sedia ada seperti Amanah Raya menjadikan perkhidmatan ini sebagai perniagaan dan membebankan masyarakat
.


Mesyuarat Lembaga Fatwa Negeri Sarawak kali ke 19 pada 20 Rejab 1432H/ 22 Jun 2011M sebulat suara menerima sighah keputusan seperti berikut :

i.         Mesyuarat berpandangan bahawa tiada nas qat’ie yang mengharamkan manusia memakan belangkas. Pakar haiwan Hidupan Air menyatakan bahwa belangkas adalah haiwan yang hidup di laut dan hanya naik ke pantai untuk bertelur.Ia adalah sejenis haiwan satu alam yang hidup di laut masin dan sedikit di paya air tawar dan ia tidak boleh kekal hidup di darat kerana bernafas menggunakan insang.
ii.        Sehubungan itu selaras dengan pandangan Jumhur ulama’ yang menyatakan bahawa haiwan yang tinggal di dalam laut semata-mata dan tidak boleh hidup tanpa air adalah halal dimakan, maka mesyuarat bersetuju memutuskan bahawa: "hukum memakan daging/isi dan telur belangkas adalah diharuskan".


Mesyuarat Jawatankuasa Perundingan Hukum Syarak Wilayah Persekutuan Kali Ke-105 yang telah bersidang pada 30 November 2017 telah menimbang dan bersetuju dengan penyusunan wali tersebut dengan sedikit pindaan terjemahan maksud perkataan ibnul akh (
ابن

الأخ(
Berikut adalah cadangan susunan wali untuk tujuan penyelarasan. Setiap wali akan disebutkan juga dalam Bahasa Arab bagi mengelakkan kekeliruan :
1. Bapa الأب
2. Datuk (bapa kepada bapa) dan ke atas الجد أبو الأب
3. Saudara lelaki seibu sebapa الأخ للأب والأم
4. Saudara lelaki sebapa الأخ للأب
5. Anak saudara lelaki seibu sebapa ابن الأخ للأب والأم
6. Anak saudara lelaki sebapa ابن الأخ للأب
7. Anak lelaki kepada anak saudara lelaki seibu sebapa ke bawah ابن ابن الأخ للأب والأم
8. Anak lelaki kepada anak saudara lelaki sebapa ke bawah ابن ابن الأخ للأب
9. Bapa saudara sebelah bapa seibu sebapa العم للأب والأم
10. Bapa saudara sebelah bapa sebapa العم للأب
11.  Anak lelaki bapa saudara sebelah bapa seibu sebapa               (sepupu) ابن العم للأب والأم
12.  Anak lelaki bapa saudara sebelah bapa sebapa (sepupu) ابن العم للأب
13.  Anak sepupu seibu sebapa ke bawah ابن ابن العم للأب والأم
14. Anak sepupu sebapa ke bawah ابن ابن العم للأب
15. Bapa saudara bapa sebelah bapa seibu sebapa (datuk saudara) عم الأب للأب والأم
16. Bapa saudara bapa sebelah bapa sebapa (datuk saudara) عم الأب للأب
17. Anak lelaki datuk saudara seibu sebapa ابن عم الأب للأب والأم
18. Anak lelaki datuk saudara sebapa ابن عم الأب للأب
19. Anak lelaki kepada anak lelaki datuk saudara seibu sebapa ke bawah ابن ابن عم الأب للأب والأم
20. Anak lelaki kepada anak lelaki datuk saudara sebapa ke bawah ابن ابن عم الأب للأب
21. Bapa saudara datuk seibu sebapa (moyang saudara) عم الجد للأب والأم
22. Bapa saudara datuk sebapa (moyang saudara) عم الجد للأب
23. Anak lelaki moyang saudara seibu sebapa ابن عم الجد للأب والأم
24. Anak lelaki moyang saudara sebapa ابن عم الجد للأب
25. Anak lelaki kepada anak lelaki moyang saudara seibu sebapa ابن ابن عم الجد للأب والأم
Anak lelaki kepada anak lelaki moyang saudara sebapa ابن ابن عم الجد للأب
                                                                            Tindakan : PMWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Mesyuarat Jawatankuasa Perundingan Hukum Syarak Wilayah Persekutuan Kali Ke-105 yang telah bersidang pada 30 November 2017 telah menimbang dan bersetuju penggunaan ayat-ayat ruqyah secara umumnya adalah dibenarkan oleh syarak tetapi jika sekiranya ruqyah itu dilakukan dengan tujuan bagi melariskan sesuatu produk maka ianya tidak dibenarkan. Perkara ini adalah sebagai langkah Sad Azzara’i yang akan membawa kepada menjual agama bagi mendapat habuan dunia bertepatan dengan kaedah yang menyebut “Apa-apa yang membawa kepada haram maka hukumnya adalah haram”
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Mesyuarat Lembaga Fatwa Negeri Sarawak kali ke 19 pada 20 Rejab 1432H/ 22 Jun 2011M sebulat suara menerima sighah

seperti berikut:
i.         Mengikut hukum syarak, orang bukan Islam tidak berhak mewarisi harta orang Islam dan begitulah sebaliknya;
ii.        Jika seseorang bukan Islam memeluk Islam dan mempunyai simpanan KWSP dan telah menamakan penama orang bukan Islam maka hendaklah menukar penama tersebut kepada orang Islam. Jika tiada penama orang Islam dan tiada waris Islam yang berhak ke atas harta tersebut setelah beliau meninggal dunia maka harta itu tidak menjadi hak kepada penama yang bukan Islam, sebaliknya hendaklah diserahkan kepada Baitulmal; dan
iii.       Orang Islam boleh membuat wasiat kepada orang bukan Islam tidak melebihi 1/3 daripada hartanya.
iv.       Mesyuarat mencadangkan kepada Majlis Islam Sarawak agar kajian perundangan mengenai kedudukan Tabung Baitulmal Sarawak sebagai penerima atau pentadbir harta orang Islam yang tidak mempunyai waris.
v.
Mesyuarat juga mencadangkan supaya Majlis Islam Sarawak mengkaji pendaftaran wasiat yang dilaksanakan oleh Tabung Baitulmal Sarawak
.


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 21 Dzulhijjah 1436 bersamaan 5 Oktober 2015 telah menerima perkara ini sebagai irsyad hukum dengan hukum seperti berikut:
Kaedah berpuasa qadha’ dan sunat syawal yang diamalkan oleh masyarakat di Malaysia selama ini mempunyai sandaran hukum dari kitab-kitab feqah, akan tetapi kebanyakan kitab menyebut niat qadha’ sahaja dan akan berhasil sunat, maka dalam perkara ini dicadangkan:

i. Bagi mereka yang lazim berpuasa sunat, maka puasa qadha’ terlebih dahulu adalah terbaik buat mereka, kemudian setelah habis qadha’ barulah berpuasa sunat, dan jikalau puasa sunat itu tidak sempat dihabiskan dalam bulan syawal dia boleh menghabiskan puasa sunat syawal dalam bulan zulqaedah.
ii. Bagi mereka yang sederhana dalam melakukan ibadah puasa, terdapat tiga pandangan iaitu:
Menggunakan pendapat yang membolehkan menggabungkan niat puasa qadha’ dan sunat atau;
Pendapat yang mengatakan niat untuk berpuasa qadha’ disamping itu berdoa mengharapkan agar dikurniakan pahala puasa sunat syawal atau;
Berpuasa sunat syawal terlebih dahulu dan berazam untuk mengqadha’kan puasanya di lain waktu sebelum tiba ramadhan yang baru.
والله اعلم بالصواب


Mesyuarat Lembaga Fatwa Negeri Sarawak kali ke 19 pada 20 Rejab 1432H/ 22 Jun 2011M sebulat suara memutuskan bahawa sighah keputusan adalah seperti berikut:

"Hukum Penggunaan
"Electrical Stunning"
Dalam Penyembelihan Lembu adalah harus".


Mesyuarat Jawatankuasa Perundingan Hukum Syarak Wilayah Persekutuan Kali Ke-105 yang telah bersidang pada 30 November 2017 telah menimbang dan bersetuju dengan membahagikan kanta lekap kepada tiga kategori :
i.       Kanta Lekap Perubatan Bercorak
ii.      Kanta Lekap Perubatan Tanpa Corak
iii.      Kanta Lekap Perhiasan sahaja
Bagi kategori (I) dan (ii) mesyuarat membuat keputusan “Harus” menggunakannya kerana ia termasuk dalam keperluan(Hajiyat) bagi seseorang itu menggunakannya
Manakala bagi kategori (iii) mesyuarat membuat keputusan “Tidak Harus” menggunakannya kerana ia mempunyai risiko kesihatan mata lebih-lebih lagi apabila tidak mendapat nasihat dari pengamal kanta lekap.

Tindakan:PMWP

Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


1)      Merujuk keputusan Mesyuarat Jawatankuasa Fatwa Negeri Kedah yang berlangsung pada  19 Julai 1986;
”
Menurut kenyataan dan perakuan daripada tukang-tukang emas yang beragama Islam yang ada thiqah (kepercayaan) dan mempunyai pengalaman dan pengetahuan terhadap jenis-jenis logam yang diperbuat hiasan adalah suasa itu sejenis logam yang diadun dari berbagai-bagai logam  menurut kadar dan peratus yang tertentu iaitu 70% tembaga, 20% emas dan 10% perak.
Logam-logam ini setelah diadun dan dicampur dengan cara yang tertentu akan beralih menjadi sejenis logam yang dikenal sekarang ini sebagai suasa dan suasa ini menurut tukang-tukang emas tersebut apabila dilebur pada kali pertama maka unsur emas didalamnya tiada dapat dikesan lagi dan apabila dilebur pada kali kedua akan berubah menjadi tembaga.
Menurut pendapat fuqaha’ adalah halal bagi lelaki memakai cincin daripada logam yang “ مموه “ yakni yang bersadur atau bercampur dengan emas yang sekiranya dileburkan emas itu tiada dapat dikesan lagi dan jika dapat dikesan halal bagi orang-orang perempuan sahaja iaitu tertentu pada barang-barang hiasan mereka tida pada barang-barang lain. Walau bagaimanapun perbuatan “ تمويه “ menyadur atau mencampur itu adalah haram sekalipun bagi perhiasan-perhiasan perempuan.
Rujuk nas Tuhfatul Muhtaj bi Syarhil Minhaj, Juzu’ 1 halaman 122;
(قوله ويحل الاناء المموه) مثله السقف وكذا الخاتم فيما يظهر فيحل استعمال مموه من ذلك بذهب لا يحصل منه شيئ بالعرض على النار سم عبارة البجيرمى وحاصل مسألة التمويه ان فعله حرام مطلقا حتى فى حل النساء وأما استعمال المموه فان كان لا يتحلل منه شيئ بالعرض على النار حل مطلقا وان كان يتحلل حل النساء فى حليهن خاصة وحرم فى غير ذلك كما أفاده الرشيدى على النهاية.
Yang demikian Jawatankuasa Fatwa berpendapat harus bagi seseorang lelaki memakai cincin suasa di dalam sebarang waktu dan keadaan di dalam waktu biasa, waktu beribadah atau waktu melakukan aqad nikah atau menerima nikah atau menjadi saksi dan tiada menjejaskan kesahihan aqad itu.”
2)      Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-52 yang bersidang pada 1 Julai 2002 turut membuat keputusan mengenai Hukum Lelaki Memakai Emas Putih. Muzakarah telah memutuskan bahawa haram memakai emas putih ke atas golongan lelaki.
3)      Adapun menurut pandangan sebahagian saintis masa kini, inovasi perubahan teknologi dalam bidang peleburan logam mampu untuk memisahkan juzu’-juzu’ dalam jisim suasa untuk kembali kepada asal seperti sebelum dileburkan iaitu emas, perak dan tembaga.
4)      Walau bagaimanapun, Jawatankuasa Fatwa Negeri Kedah bersetuju merujuk pandangan tukang-tukang emas bahawa kemungkinan untuk memisahkan juzu’-juzu’ logam suasa untuk kembali seperti asal adalah sangat rendah dan sekiranya dipisah, akan berlaku susutnilai dalam logam emas, perak dan tembaga yang terhasil daripada peleburan kedua.
5)      Emas Putih terbentuk hasil daripada campuran beberapa unsur logam iaitu emas kuning, tembaga, nikel dan zink. Emas kuning yang digunakan untuk membentuk emas putih adalah daripada emas kuning 18 karat (750) atau emas kuning 14 karat (585). Kadar campuran unsur logam bagi membentuk 1 gram emas putih dalam peratusan adalah seperti berikut;
UNSUR LOGAM
PERATUS
Emas Kuning
(18K) 56.94%
14(K) 55.55%
Tembaga
26.77 %
19.00%
Nikel
11.96%
13.78%
Zink
4.33 %
11.67%
6)      Persepsi masyarakat hari ini, terdapat dua kategori emas putih iaitu emas putih yang mengandungi emas kuning dan platinum (kedua-duanya dipanggil emas putih). Kadar campuran unsur logam bagi membentuk 1 gram platinum dalam bentuk peratusan adalah seperti berikut;
UNSUR LOGAM
PERATUS
Platinum
10%
Palladium
50%
Perak
40%
7)      Berdasarkan hujah yang dikemukakan di atas, maka Jawatankuasa Fatwa Negeri Kedah bersetuju mengekalkan keputusan pada 19 Julai 1986 tanpa sebarang pindaan.
8)      Jawatankuasa Fatwa Negeri Kedah turut bersetuju menerima pakai Keputusan Majlis Kebangsaan Bagi Hal Ehwal Ugama Islam Malaysia Kali Ke-52 yang bersidang pada 1 Julai 2002 mengenai Hukum Lelaki Memakai Emas Putih.
9)      Mudah-mudahan pandangan hukum mengenai Penggunaan Suasa Dan Emas Putih (Platinum) Sebagai Perhiasan Untuk Lelaki mampu untuk merungkai kekeliruan yang timbul dalam kalangan masyarakat pada hari ini.


Mesyuarat Lembaga Fatwa Negeri Sarawak kali ke 19 pada 20 Rejab 1432H/ 22 Jun 2011M sebulat suara bersetuju menerima hukum seperti yang diputuskan iaitu:

i.         "Penggunaan â€œ
Water Stunner
â€� dalam proses penyembelihan ayam adalah harus dan mengambil kira bahawa
hayat mustaqirrah
 itu masih ada serta pelaksanaannya sentiasa dipantau".

ii.        Mesyuarat juga membuat keputusan supaya syarikat-syarikat yang
besar
menyediakan pegawai syariah bagi memantau proses penyembelihan di premis masing-masing. Manakala bagi syarikat kecil, pemantauan yang lebih kerap perlu dilakukan oleh Unit Halal, Jabatan Agama Islam Sarawak.

iii.       Mesyuarat mencadangkan agar diadakan tayangan video atau membuat lawatan di tempat penyembelihan untuk mendapat gambaran yang lebih jelas tentang cara pengendalian
â€œWater Stunner
â€� ini.


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang telah bersidang pada 2 Zulqaedah 1436 Hijriah bersamaan 17 Ogos 2015 Miladiah telah membuat keputusan seperti berikut:
Kitab Yasin Fadhilat yang diusahakan oleh Haji Abdullah Bin Haji Mohd Dali adalah dilarang penggunaannya dan juga penerbitannya kerana berlaku percampuran ayat al-Quran dengan zikir yang boleh mengelirukan umat Islam. Walaubagaimanapun, mengamalkan Yasin Fadhilat yang diasingkan tulisan zikir dan doa-doanya adalah diharuskan.
 والله اعلم بالصواب


Mesyuarat Jawatankuasa Perundingan Hukum Syarak Wilayah Persekutuan Kali Ke-105 yang telah bersidang pada 30 November 2017 telah meneliti kertas ini dan membuat keputusan membenarkan penggunaan logo burung hantu kerana penggunaan tersebut bukanlah sampai kepada tahap takzim (agungkan) dan dengan syarat dipotong pada mana-mana bahagian daripada anggota burung tersebut

                                                                                Tindakan : PMWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Muzakarah Majlis Fatwa Negeri Sabah Bil. 2 Tahun 2017 telah bersidang pada 23-24 Mei 2017 / 26-27 Syaaban 1438H, bertempat di Bilik Seri Beringgis, TH Hotel & Residence, Kota Kinabalu, Sabah bagi membincangkan mengenai perkara “
Fatwa Bagi Menghalang Pembid’ahan Dan Penghinaan Kepada Amalan-Amalan Ahli Sunnah Wal Jamaah
” dan telah bersetuju memutuskan untuk diwartakan di Negeri Sabah bahawa:
1.
	Amalan-amalan Ahli Sunnah wal Jamaah yang diwarisi dari satu generasi ke satu generasi termasuk dalam perkara khilafiyyah di sisi ulama dan fuqaha adalah tidak  bercanggah dengan syariat Islam.
2. Amalan-amalan ini juga boleh menyuburkan rasa cinta kepada Allah, Rasulullah SAW, al-Quran, al-Sunnah dan kebaikan serta perpaduan di dalam masyarakat.
3. Antara amalan-amalan tersebut adalah seperti berikut :-
i.    membaca Talqin
ii.    membaca al-Quran di atas kubur
iii.   majlis tahlil
iv.   kenduri arwah
v.  amalan menghadiahkan pahala kepada si mati melalui bacaan al-Quran, jamuan makan dan sebagainya.
vi.   Qunut Subuh
vii.  bacaan doa dan diaminkan oleh para jemaah secara beramai-ramai sama ada selepas solat atau di lain-lain waktu dan upacara
viii.
Tawassul
vix  berzikir secara beramai-ramai
x.    membaca surah
Yāsīn
 malam Jumaat atau pada mana-mana majlis dan upacara sambutan hari-	hari kebesaran Islam seperti Sambutan Maal Hijrah, Doa Awal dan Akhir Tahun, Sambutan Maulidur Rasul dan Sambutan Isra’      Mikraj.
xi. sembahyang tarawih 20 rakaat
xii. sembahyang hajat secara berjamaah
xiii.	menyapu muka selepas memberi salam
xix.	dua kali azan pada hari Jumaat
xx.	melafazkan niat dalam ibadah.
2.   Oleh itu, mana-mana orang Islam atau kumpulan adalah dilarang :-
i.  membid’ah;
ii. menghina;
iii. memperlekeh sama ada dengan perkataan, perbuatan, penulisan atau apa  apa tindakan yang membawa maksud yang seumpama dengannya; atau
iv. mengajar, menyiar, menyebar, menghebah dan mendedahkan dengan apa- apa cara sekalipun.
Mana-mana orang Islam sama ada secara individu atau berkumpulan yang terlibat dengan perkara di atas adalah melakukan suatu kesalahan dan boleh diambil tindakan di bawah Enakmen Kesalahan Jenayah Syariah Negeri Sabah 1995 atau undang-undang lain yang berkuatkuasa di negeri Sabah.


Mesyuarat Jawatankuasa Perundingan Hukum Syarak Wilayah Persekutuan Kali Ke-103 yang telah bersidang pada 27 Julai 2017 telah meneliti kertas ini dan membuat keputusan supaya kajian terperinci berkaitan kos sebenar untuk pengeluaran kad dan perbezaan antara kad diskaun dan kad keahlian

                                                                    Tindakan JAKIM/PMWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 27 Ramadhan 1436 bersamaan 14 Julai 2015 telah membuat keputusan seperti berikut:
Pada hari itu (Aidilfitri dan Aidiladha jatuh pada hari Jumaat) kewajiban menunaikan solat fardhu Jumaat diwajibkan keatas lelaki Muslim yang bermastautin dan ahli qariah setempat.
Adapun orang yang bukan ahli qariah setempat yang ingin pulang menziarahi ahli keluarganya, diizinkan untuk dia pulang untuk tujuan ziarah dan kembali semula mereka itu untuk mendirikan solat fardhu Jumaat, jika dia berkuasa berbuat demikian. Adapun jika tiada kuasa berbuat demikian (hadir semula ke masjid untuk menunaikan solat fardhu Jumaat), maka tiada berdosa. Tetapi adalah lebih baik bagi mereka yang terlibat agar menunggu selepas solat Aidilfitri sehingga selesai solat fardhu Jumaat.
Adapun bagi mereka yang dibolehkan meninggalkan solat fardhu Jumaat adalah beberapa golongan:
i.	Kaum wanita
ii.	Lelaki yang bermusafir
iii.	Hamba
iv.	Lelaki yang sakit(uzur syarie’)
Solat fardhu Jumaat adalah merupakan satu syiar daripada syiar-syiar agama Islam yang perlu dijaga dan dilaksanakan. Berjemaah didalam menunaikan solat fardhu Jumaat adalah wajib fardhu ‘ain (yang dikehendaki dilaksanakan oleh setiap muslim yang cukup syarat-syaratnya berbuat demikian).
Islam sentiasa memberi perhatian terhadap perpaduan dan kesatuan dikalangan umat Islam dan melarang sama sekali wujudnya punca-punca yang mengakibatkan perselisihan faham dan perbezaan pendapat yang akhirnya membawa kesan negatif kepada penduduk setempat.
 والله اعلم بالصواب


Mesyuarat Lembaga Fatwa Negeri Sarawak Kali ke 19 pada 20 Rejab 1432H/ 22 Jun 2011M sebulat suara menerima hukum seperti berikut :-

i.         Setelah meneliti keterangan dan hujah-hujah, ahli mesyuarat

berpandangan

bahawa di dalam Islam menggesa umatnya supaya menjaga kesihatan kerana penjagaan kesihatan seseorang individu akan menentukan tahap dan mutu kesihatan masyarakat secara umumnya. Pemberian vaksin merupakan jalan pencegahan awal yang diambil oleh pihak Kerajaan dalam usaha mengelakkan penyebaran virus di kalangan wanita.
ii.        Sehubungan itu, mesyuarat bersetuju memutuskan bahawa pengambilan vaksin Human Papilloma Virus (HPV) yang telah dipastikan tiada unsur meragukan dalam kandungannya dan tidak mendatangkan kemudharatan adalah diharuskan bagi mencegah penyakit kanser pangkal rahim (serviks) di kalangan wanita.
iii.       Mesyuarat juga memutuskan bahawa pemvaksinan ini hendaklah tidak mengandungi unsur-unsur eksploitasi terhadap pengguna atau digunakan untuk tujuan yang bercanggah dengan syarak.


Mesyuarat Jawatankuasa Perundingan Hukum Syarak Wilayah Persekutuan Kali Ke-103 yang telah bersidang pada 27 Julai 2017 telah meneliti kertas ini dan membuat keputusan bahawa ajaran tersdebut adalah dilarang dan tidak boleh disebarkan di Wilayah Persekutuan . Pada masa yang sama satu kajian yang lebih terperinci perlu dibuat dan akan dibentangkan dalam mesyuarat jawatankuasa perundinga hukum syara’ yang akan datang.
                                                                            Tindakan: PMWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Mesyuarat Jawatankuasa Perunding Hukum Syarak Negeri Pahang Kali Ke-4/2010, pada 6 Semptember 2010 memutuskan Hukum pengguguran janin dan membekal bahan kontraseptif kepada golongan yang berisiko tinggi adalah seperti berikut :
Diharuskan pengguguran janin yang kurang daripada 4 bulan (120 hari) kepada mangsa rogol, mangsa HIV dan golongan OKU (mental dan fizikal yang tidak mampu menguruskan diri).
Hukum menggugurkan janin yang telah mencapai umur 4 bulan atau 120 hari adalah haram kecuali atas nasihat pakar perubatan Islam yang adil dan ia diperlukan bagi mengelakkan kemudaratan nyawa kepada ibu.
Haram menggugurkan janin hasil zina kecuali ia memudaratkan kesihatan ibu.
Hukum membekalkan bahan kontraseptif untuk tujuan penzinaan adalah haram.
http://mufti.pahang.gov.my/index.php/perkhidmatan/bahagian-fatwa/keputusan-fatwa/24-keputusan-fatwa-2010/90-hukum-pengguguran-janin-dan-membekal-bahan-kontraseptik-kepada-golongan-yang-berisiko-tinggi


Mesyuarat Jawatankuasa Perundingan Hukum Syarak Wilayah Persekutuan Kali Ke-102 yang telah bersidang pada 30 Mei 2017 telah membincangkan kertas cadangan ini dan bersetuju untuk menangguhkan kelulusan cadangan ini sehingga satu kertas dibuat bagi meminda dengan memasukkan kewajipan zakat perniagaan ke atas Institusi Perbankan Islam dan Takaful ke dalam Akta Pentadbiran Islam Wilayah Persekutuan untuk di bawa ke Parlimen

Tindakan : MAIWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Mesyuarat Lembaga Fatwa Negeri Sarawak Kali ke 18 pada
16 Muharam 1432H/ 22 Disember 2010M
 sebulat suara menerima sighah keputusan Muzakarah Fatwa Majlis Kebangsaan Bagi Hal Ehwal Ugama Islam Malaysia Kali Ke-26 seperti berikut :

“Adalah haram menggugurkan janin di dalam kandungan, kecuali atas sebab-sebab kecacatan yang teruk yang boleh membahayakan nyawa ibu.”


Muzakarah Majlis Fatwa Negeri Sabah Bil. 2 Tahun 2017 telah bersidang pada 23-24 Mei 2017 / 26-27 Syaaban 1438H, bertempat di Bilik Seri Beringgis, TH Hotel & Residence, Kota Kinabalu, Sabah bagi membincangkan mengenai perkara “
Solat Secara Duduk Di Atas Kerusi.
” dan telah bersetuju memutuskan sebagai panduan umat Islam di Negeri Sabah bahawa:

Harus solat secara duduk di atas kerusi bagi sesiapa yang tidak mampu solat secara  berdiri.
Jika seseorang itu mampu berdiri untuk solat tetapi tidak mampu untuk rukuk   dan sujud, hendaklah berdiri terlebih dahulu kemudian bolehlah duduk untuk melakukan rukuk dan sujud. Dalam kes ini, perbuatan rukuk dan sujud dilakukan secara isyarat sahaja iaitu seseorang itu mengisyaratkan kepala dengan tunduk sedikit semasa rukuk dan juga menundukkan badan lebih sedikit dari kadar tunduknya semasa rukuk apabila bersujud.
Jika seseorang itu mampu berdiri dan rukuk tetapi tidak mampu sujud, hendaklah berdiri dan rukuk terlebih dahulu kemudian selepas i’tidal, bolehlah duduk dan  melakukan sujud secara isyarat sahaja dengan menundukkan badan apabila bersujud.
Kedudukan kerusi yang digunakan oleh para jemaah yang uzur atau tidak mampu berdiri itu hendaklah berada di hujung saf.
Bahagian belakang kaki kerusi perlulah selari dengan kedudukan kaki jemaah yang berada di sebelah.
Kedudukan kaki mereka yang solat duduk di atas kerusi hendaklah tidak melebihi kedudukan imam.
Kerusi yang digunakan hendaklah bersaiz kecil dan tidak terlalu besar, ini supaya    keseragaman saf dapat dijaga serta memberikan keselesaan bagi jemaah yang lain.


Mesyuarat Lembaga Fatwa Negeri Sarawak kali ke 18 pada
16 Muharam 1432H/ 22 Disember 2010M
sebulat suara menerima sighah keputusan Muzakarah Fatwa Majlis Kebangsaan Bagi Hal Ehwal Ugama Islam Malaysia Kali Ke-21 seperti berikut :
“Ganjaran terbitan dan pencen terbitan tidak termasuk sebagai harta pusaka, maka kaedah pembahagiannya tidak tertakluk kepada kaedah pembahagian harta pusaka.”


Setelah dilihat dan dibahaskan dengan penuh teliti, maka Jawatankuasa Fatwa Negeri Johor yang bersidang pada 10 Sya’ban 1437 bersamaan 17 Mei 2016 telah membuat keputusan seperti berikut:
Kecenderungan dan keghairahan umat Islam untuk berjihad atas nama IS di bumi Syria adalah berpunca daripada kekeliruan dalam memahami konsep jihad dan mati syahid yang sebenar menurut hukum syara’. Seruan jihad dan mati syahid yang dipegang oleh mereka adalah bercanggah dengan Islam dan boleh membawa kepada kekufuran kerana mereka menghalalkan darah sesama umat Islam.
Perjuangan kumpulan militan IS adalah bertentangan dengan ajaran Islam dan nilai kemanusiaan sejagat. Sehubungan itu, selaras dengan prinsip dan ajaran Islam yang menolak keganasan dan pembunuhan sesama manusia, mesyuarat bersetuju memutuskan bahawa adalah haram bagi umat Islam menyertai kumpulan militan yang membawa ideologi keganasan dan melakukan pembunuhan, radikal dan ekstrim seperti kumpulan IS kerana ia bercanggah dengan prinsip ajaran Islam dan ia boleh menggugat keselamatan dan kestabilan Negara.
Seluruh umat Islam di negeri Johor dinasihatkan supaya tidak mudah terpengaruh atau terjebak dengan keganasan dan propaganda perjuangan kumpulan IS ini kerana perjuangan mereka tidak tergolong dalam kategori jihad dan kematian mereka juga tidak tergolong dalam mati syahid menurut kerangka hukum syara’.
والله اعلم بالصواب


Mesyuarat Lembaga Fatwa Negeri Sarawak Kali ke 18 pada
16 Muharam 1432H/ 22 Disember 2010M
 sebulat suara menerima sighah keputusan Muzakarah Fatwa Majlis Kebangsaan Bagi Hal Ehwal Ugama Islam Malaysia seperti berikut :

“
Perempuan yang dalam keadaan haid haram berada / duduk di dalam masjid walaupun untuk tujuan pembelajaran dan program-program keagamaan.”


Mesyuarat Jawatankuasa Perundingan Hukum Syarak Wilayah Persekutuan Kali Ke-99 yang telah bersidang pada 30 November 2016 telah menimbang dan meneliti kertas cadangan ini dan mengambil maklum beberapa perkara seperti berikut:
(a)    Surau Ad-Deeniah merupakan tempat solat utama bagi kakitangan, pelajar, pesakit dan orang awam di Pusat Perubatan Universiti Malaya serta kakitangan dan pelajar Univeristi Malaya sejak tahun 1996. Dengan usia surau yang menjangkau hampir 20 tahun, banyak struktur bangunan surau tersebut yang telah uzur termasuk bumbung yang perlu dinaiktaraf. Projek baikpulih surau Ad-Deeniah akan mengambil masa selama 4 bulan dan akan ditutup bermula Disember 2016 sehingga April 2017.

(b)    Bilik Konferen 3, Tingkat 13, Menara Selatan PPUM dicadangkan sebagai tempat solat Jumaat sementara bagi kakitangan, pesakit Pusat Perubatan Universiti Malaya dan pelajar Universiti Malaya serta orang awam.
(c)    Bilik Konferens 3 ini boleh memuatkan sehingga 1000 orang jemaah dalam satu-satu masa bagi menampung jemaah untuk Solat Fardhu Jumaat.
(d)    Bahagian Pengurusan Kariah JAWI bersetuju

dengan cadangan tersebut atas sebab-sebab berikut:
(i)     Memudahkan petugas dan kakitangan untuk menunaikan solat Jumaat tanpa perlu tergesa-gesa dan meninggalkan perkhidmatan kesihatan kepada pesakit;
(ii)     Memudahkan pesakit dan para waris yang boleh menunaikan solat Jumaat dengan selesa; dan
(iii)    Pertukaran shif kerja antara doktor kakitangan pada jam 2 petang akan menyebabkan kakitangan lelaki Islam akan menyukarkan pergerakan kakitangan untuk memberi perkhidmatan kepada pesakit.
KEPUTUSAN
Mesyuarat telah berbincang dan mengambil keputusan bersetuju membenarkan Solat Jumaat Sementara di Bilik Konferens 3, Tingkat 13, Pusat Perubatan Universiti Malaya, Lembah Pantai, Kuala Lumpur.
Tindakan
: Bahagian Pengurusan Masjid JAWI
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Mesyuarat Jawatankuasa Perundingan Hukum Syarak Wilayah Persekutuan Kali Ke-99 yang telah bersidang pada 30 November 2016 telah menimbang dan meneliti kertas cadangan ini dan mengambil maklum beberapa perkara seperti berikut:
(a)   Gratuiti menurut Kamus Dewan bermaksud ganjaran biasanya berupa wang yang diberikan oleh majikan kepada pekerja yang berhenti atau bersara sebagai penghargaan kepada perkhidmatan yang telah diberikan. Manakala wang pampasan pula merujuk kepada wang yang dibayarkan sebagai ganti rugi.
(b)   Kedudukan Wang Pampasan Dan Gratuiti dalam kerangka zakat termasuk dalam kategori al-Mal al-Mustafad (harta perolehan) yang boleh digolongkan ke dalam kumpulan zakat pendapatan al-Mal al-Mustafad.
(c)   Cadangan dua alternatif kaedah pengiraan zakat Wang Pampasan Dan Gratuiti seperti berikut:
(i)     Kaedah 1: Pembayaran zakat di akhir tahun taksiran setelah ditolak keperluan asas hidup dan semua pendapatan hendaklah digabungkan; dan
(ii)     Kaedah  2:  Pembayar  zakat  boleh  membayar  zakat pendapatan bersih pada hari pendapatan tersebut diterima secara tunai. Ini bermakna pembayar zakat wajib membayar setiap bulan atau minggu atau masa-masa yang ditetapkan apabila telah mencapai nisab kerana syarat wajibnya telah wujud pada masa itu juga.
KEPUTUSAN
Mesyuarat telah berbincang dan mengambil keputusan supaya mentafsirkan semula secara terperinci wang pampasan, Gratuiti dan termasuk juga wang Ex-Gratia.

                                                                            Tindakan
:
PPZ- MAIWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Setelah berbincang dari setiap sudut dan aspek, maka Jawatankuasa Fatwa Negeri Johor yang bersidang pada 24 Ramadhan 1437 bersamaan 29 Jun 2016 telah membuat keputusan seperti berikut:
Isu hukum menghisap rokok adalah perkara ijtihadiah yang telah dibahaskan oleh para ulama’. Oleh kerana ianya tidak ada nas yang jelas, maka berlakulah perselisihan dalam penentuan hukum. Walaubagaimanapun, Jawatankuasa Fatwa Negeri Johor telah memutuskan bahawa menghisap rokok adalah haram. Justeru, mereka yang menghisap rokok adalah fasik kerana berkekalan dalam melakukan dosa kecil (menghisap rokok).
Di antara syarat sah dua orang saksi akad nikah adalah mereka hendaklah bersifat adil. Ini adalah berdasarkan kepada hadis Nabi ﷺ daripada ‘Aisyah r.a. bahawa Nabi ﷺ bersabda:
لا نكاح إلا بولي وشاهدي عدل
( رواه الطبراني فى الأوسط الدارقطني)
Oleh itu, tidak sah sekiranya mereka itu fasik. Yang dimaksudkan dengan adil adalah seseorang yang tidak melakukan dosa-dosa besar dan tidak berkekalan dalam melakukan dosa-dosa kecil. Di antara perbuatan yang boleh menjadikan seseorang itu fasik ialah menghisap rokok yang telah difatwakan haram yang mana perbuatan tersebut memberi kesan dalam kesahan sebagai saksi akad nikah.
Walaubagaimanapun, oleh kerana keumuman sifat kefasikan (fasad al-zaman) melalui perbuatan merokok telah tersebar luas, malah mereka juga beralasan berpegang dengan hukum ulama’ yang tidak mengharamkannya, maka hukum orang yang menghisap rokok menjadi saksi akad nikah yang paling sesuai untuk dipegang adalah sah berdasarkan kepada keperluan haajiyat. Walaupun begitu, saksi yang fasik itu hendaklah beristighfar dan bertaubat kepada Allah Ta’ala sebelum majlis akad pernikahan bermula.
Akan tetapi, berpandukan kepada kaedah fiqhiyah:
الضرورات تقدر بقدرها
Maka wali pengantin perempuan atau mereka yang menguruskan majlis akad nikah hendaklah terlebih dahulu mendapatkan saksi yang tidak merokok kerana mereka mereka lebih layak menjadi saksi dari sudut pandangan agama, lebih-lebih lagi untuk menjadi saksi terhadap satu majlis yang mulia iaitu akad pernikahan yang sememangnya perlu sedaya upaya untuk mengelakkan daripada berlakunya sebarang perbuatan yang boleh menghilangkan keberkatan dan rahmat Allah Ta’ala.
والله اعلم بالصواب


Mesyuarat Lembaga Fatwa Negeri Sarawak Kali ke 6 pada 8 Zulkaedah 1422H/ 22 Januari 2002M telah memutuskan
bahawa bermuamalah dengan skim ASN adalah harus dan hasil yang diperolehi daripadanya (dividen atau bonus) adalah halal. Amanah Bumiputra ASB pelaksananaannya sama seperti ASN yang dahulu (sebelum diurusniaga di dalam Bursa Saham Kuala Lumpur (BSKL) bahkan ia adalah kesinambungan kepada ASN bermuamalah atau melabur saham kepada ASB adalah juga harus dan hasil keuntungan daripadanya adalah halal. Tidak diharus bagi seseorang itu meminjam wang secara berfaedah yang bertujuan untuk membolehnya saham (ASB & ASN).


Mesyuarat Jawatankuasa Perundingan Hukum Syarak Wilayah Persekutuan Kali Ke-99 yang telah bersidang pada 30 November 2016 telah menimbang dan meneliti kertas cadangan ini dan mengambil maklum beberapa perkara seperti berikut:
(a)    Mesyuarat Jawatankuasa Penyelarasan Pengurusan dan Pembangunan Fatwa (JKPPF) kali ke 8 pada 15 -17 September 2014 di Langkawi yang dihadiri oleh Timbalan Mufti/Ketua Penolong Mufti/Pegawai Fatwa seluruh Malaysia telah bersetuju bahawa isu-isu yang ada hubungan dengan kepentingan nasional yang telah diputuskan pandangan hukum oleh Muzakarah Fatwa Majlis Kebangsaan Bagi Hal Ehwal Ugama Islam Malaysia disenaraikan mengikut keutamaan untuk diwartakan dan diseragamkan sighah fatwa bagi tujuan pewartaan agar menepati dengan kehendak undang-undang.
(b)    JAKIM sebagai agensi penyelaras telah mengadakan dua kali bengkel bagi memurnikan deraf sighah fatwa dan pada Mesyuarat Jawatankuasa Penyelarasan Pengurusan dan Pembangunan Fatwa (JKPPF) kali ke 10 pada 29 – 30 Ogos 2016 telah bersetuju memperakukan deraf sighah tersebut diedarkan kepada Jabatan Mufti Negeri-Negeri untuk tujuan penyeragaman pewartaan seperti berikut:
 (i)    Ajaran Ilmu Makrifat ( Mengenal Allah/Diri ) Oleh Mohd Yusof Cik Wook Yang Disebarkan Oleh Haji Shaari Bin Mohd Yusof:
(ii)     Larangan Penglibatan Orang Islam Dalam Aktiviti Candleight Vigil;
(iii)    Larangan Melantik Orang Bukan Islam Sebagai Peguam Syarie;
(iv)   Pengharaman Shisha;
(v)    Status Agama Dan Hak Penjagaan Anak Bawah Umur Apabila Salah Seorang Pasangan Memeluk Islam; dan
(vi)   Wasiat Wajibah.
KEPUTUSAN
Mesyuarat telah meneliti dan berbincang deraf cadangan sighah-sighah fatwa yang dibentangkan dan mengambil keputusan supaya kertas-kertas asal cadangan fatwa tersebut dikemukakan di dalam mesyuarat ini terlebih dahulu.

Tindakan
: PMWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Mesyuarat Jawatankuasa Perundingan Hukum Syarak Wilayah Persekutuan Kali Ke-99 yang telah bersidang pada 30 November 2016 telah menimbang dan meneliti kertas cadangan ini dan mengambil maklum beberapa perkara seperti berikut:
(a)    Zakat fitrah merupakan zakat badaniah yang telah disyariatkan pada tahun kedua Hijrah dan ianya menjadi suatu kewajiban bagi setiap Muslim untuk melaksanakannya sebelum solat sunat Aidilfitri.
(b)    Jawatankuasa Perundingan Hukum Syarak Wilayah Persekutuan telah menetapkan zakat fitrah boleh dibayar dengan beras ataupun wang tunai yang mempunyai nilai yang sama dengan harga beras tersebut. Keputusan ini juga selaras dengan fatwa yang dikeluarkan oleh Majlis Fatwa Kebangsaan di mana zakat fitrah boleh dibayar dengan beras ataupun wang tunai.
(c)    Penetapan kadar zakat fitrah tahun 2017 berdasarkan faktor berikut :-
(i)     Bahan makanan yang diambilkira bagi menentukan zakat ialah beras atas alasan ia merupakan makanan asasi yang dimakan oleh penduduk Malaysia.

         Berdasarkan kajian dan perakuan oleh pihak BERNAS, Beras Super Spesial Tempatan 5% merupakan beras yang dimakan oleh majoriti rakyat Malaysia berbanding dengan beras gred lain.
(ii)     Harga 1 kilogram Beras Super Spesial Tempatan 5%
RM2.60
 di darabkan dengan 2.70 kg bersamaan
RM7.02.
 Oleh yang demikian, jumlah tersebut digenapkan kepada RM7.00.

KEPUTUSAN
Mesyuarat telah berbincang dan mengambil keputusan
penetapan kadar zakat fitrah bagi tahun 1438H bersamaan 2017M bagi Wilayah Persekutuan Kuala Lumpur, Putrajaya dan Labuan adalah berjumlah
RM7.00.

                                                      Tindakan
:
Bahagian Baitulmal MAIWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 27 Ramadhan 1436 bersamaan 14 Julai 2015 telah membuat keputusan seperti berikut:
Zakat merupakan pemangkin kepada ekonomi umat Islam selain untuk diberikan kepada asnaf yang berhak. Demi menjaga kepentingan maslahah zakat, harus menurut hukum syara’, pemerintah atau Ulil Amri mewujudkan peraturan dan undang-undang yang mewajibkan orang Islam membayar zakat kepada Majlis Agama Islam Negeri Johor.
Justeru, membayar zakat melalui pihak berkuasa agama melalui ‘amil yang dilantik oleh Majlis Agama Islam Negeri Johor adalah satu kewajiban yang perlu dipatuhi oleh umat Islam di Negeri Johor.
Walaubagaimanapun, mengagihkan zakat secara persendirian tanpa melalui pemerintah atau Uli Amri adalah sah sekiranya diagihkan kepada asnaf yang layak.
Manakala hukum memindahkan zakat, Majlis Agama Islam Negeri Johor sebagai penguasa agama yang mempunyai kuasa mutlak dalam pengagihan zakat dibolehkan untuk memindahkan zakat sekiranya ada orang lain daripada kalangan asnaf zakat yang sangat memerlukan sama ada kerana mereka ditimpa bencana alam seperti gempa bumi, banjir, kemarau dan lain-lain bencana alam yang memerlukan bantuan.
والله اعلم بالصواب


Mesyuarat Lembaga Fatwa Negeri Sarawak Kali ke 5 pada 20 Rabiulakhir 1421H/ 22 Julai 200M telah memutuskan walaupun dalam apa bentuk sekalipun emas untuk lelaki hukumnya haram termasuklah emas putih yang tidak halal bagi mereka.


Mesyuarat Jawatankuasa Perundingan Hukum Syarak Wilayah Persekutuan Kali Ke-99 yang telah bersidang pada 30 November 2016 telah menimbang dan meneliti kertas cadangan ini dan mengambil maklum beberapa perkara seperti berikut:
(a)    Jawatankuasa Perundingan Hukum Syarak Wilayah Persekutuan dalam beberapa siri mesyuarat yang lalu telah membuat keputusan fatwa berhubung dengan isu-isu seperti berikut:
(i)     Mesyuarat kali ke 79 pada 4 Julai 2011:
Fatwa berkenaan dengan Pelatihan Solat Khusyuk dan Seumpamanya;
(ii)     Mesyuarat kali ke 88 pada 19 November 2014: Fatwa berkenaan dengan Fahaman dan Pemikiran Liberalisme dan Pluralisma Agama;
(iii)    Mesyuarat kali ke 88 pada 19 November 2014: Fatwa berkenaan dengan Jihad di Syria; dan
(iv)   Mesyuarat kali ke 88 pada 19 November 2014: Fatwa berkenaan dengan Ajaran Millah Abraham @ Ibrahim.
(b)    Memandangkan semakan fatwa asal yang telah diluluskan oleh Mesyuarat Jawatankuasa Perundingan Hukum Syarak melibatkan pindaan secara substantif, maka deraf pewartaan fatwa yang telah diluluskan oleh Jabatan Peguam Negara hendaklah dibentangkan semula di Mesyuarat Jawatankuasa Perundingan Hukum Syarak sebelum disiarkan di dalam Warta.
KEPUTUSAN
Mesyuarat telah meneliti deraf fatwa tersebut dan mengambil keputusan seperti berikut:
(a)    Bersetuju menerima draf pewartaan fatwa hanya bagi tajuk-tajuk berikut:
(i)     Fatwa berkenaan dengan Pelatihan Solat Khusyuk dan Seumpamanya;
(ii)     Fatwa berkenaan dengan Jihad di Syria; dan
(iii)    Fatwa berkenaan dengan Ajaran Millah Abraham @ Ibrahim.
(b)    Menyediakan deraf pewartaan mengikut tajuk-tajuk fatwa yang telah diputuskan oleh Jawatankuasa.

Tindakan
: PMWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Muzakarah Majlis Fatwa Negeri Sabah Bil. 4 Tahun 2017 telah bersidang pada
22-23 November 2017 / 3-4 Rabiulawwal 1439H
 di Bilik Seri Beringgis, TH Hotel & Residence, Kota Kinabalu, Sabah bagi membincangkan mengenai perkara “
Perbezaan Susunan Wali Perkahwinan: Penilaian Semula Dan Penyelesaian”
 dan telah bersetuju memutuskan untuk diwartakan di Negeri Sabah bahawa:
Susunan Pewalian adalah seperti berikut:-
1.

Bapa.

 الأب
2.

Datuk (bapa kepada bapa)

الجد أبو الأب
3.

Saudara lelaki seibu sebapa

 الأخ للأب والأم
4.

Saudara lelaki sebapa

الأخ للأب
5.

Anak saudara lelaki seibu sebapa

 إبن الأخ للأب والأم
6.

Anak saudara lelaki sebapa

إبن الأخ للأب
7.

Anak lelaki kepada anak saudara lelaki seibu sebapa ke bawah

 إبن إبن الأخ للأب والأم

وإن سفل
8.

Anak lelaki kepada anak saudara lelaki sebapa ke bawah

إبن إبن الأخ للأب

وإن سفل

9.

Bapa saudara sebelah bapa seibu sebapa

العم
للأب والأم

10.

Bapa saudara sebelah bapa sebapa

 العم للأب

11.

Anak lelaki Bapa saudara sebelah bapa seibu sebapa

  إبن العم
للأب والأم

12.

Anak lelaki Bapa saudara sebelah bapa sebapa

 إبن العم
للأب

13.

Anak sepupu seibu sebapa ke bawah

   إبن إبن العم للأب والأم
وإن سفل

14.

Anak sepupu sebapa ke bawah

  إبن إبن العم للأب
وإن سفل

15.

Bapa saudara bapa sebelah bapa sebelah bapa seibu sebapa

عم الأب
للأب والأم

16.

Bapa saudara bapa sebelah bapa sebelah bapa sebapa

 عم الأب
للأب

17.

Anak lelaki datuk saudara seibu sebapa

 إبن عم الأب
للأب والأم

18.

Anak lelaki datuk saudara sebapa

  إبن عم الأب
للأب

19.

Anak lelaki kepada anak lelaki datuk saudara seibu sebapa ke bawah

ل  إبن إبن عم الأب لأب والأم
وإن سفل

20.

Anak lelaki kepada anak lelaki datuk saudara sebapa ke bawah

 إبن إبن عم الأب
للأب وإن سفل

21.

Bapa saudara datuk seibu sebapa

عم الجد للأب والأم

22.

Bapa saudara datuk sebapa

 عم الجد للأب

23.

 Anak lelaki moyang saudara seibu sebapa

إبن
عم الجد للأب والأم

24.

Anak lelaki moyang saudara seibu sebapa

إبن
عم الجد للأب

25.

Anak lelaki kepada anak lelaki moyang saudara seibu sebapa dan ke bawah

 إبن إبن عم الجد للأب والأم
وإن سفل

26.

Anak lelaki kepada anak lelaki moyang saudara sebapa dan ke bawah

 إبن إبن عم الجد للأب
وإن سفل


Mesyuarat Jawatankuasa Perundingan Hukum Syarak Wilayah Persekutuan Kali Ke-99 yang telah bersidang pada 30 November 2016 telah menimbang dan meneliti kertas cadangan ini dan mengambil maklum beberapa perkara seperti berikut:
(a)    Isu ini timbul ekoran daripada kemasukan buku-buku termasuklah buku-buku terjemahan al-Quran al-Karim 30 juzuk daripada luar negeri melalui lapangan terbang dan Pelabuhan Kelang ke Malaysia yang diimport oleh orang perseorangan Muslim sebagai bahan bacaan bagi masyarakat Islam di negara ini. Buku terjemahan al-Quran ini dicetak tanpa teks al-Quran. Yang ada hanyalah terjemahan al-Quran sahaja. Justeru itu pihak Kementerian Dalam Negeri, Bahagian Teks Al-Quran telah mengemukakan pertanyaan mengenai kemasukan buku-buku tersebut ke negara kita ini.
(b)    Mengikut semakan KDN mendapati setakat ini hanya Pejabat Mufti Negeri Kedah sahaja yang memfatwakan larangan tersebut.
KEPUTUSAN
Mesyuarat telah berbincang dan mengambil keputusan bersetuju menangguhkan keputusan untuk dibuat kajian lebih terperinci cadangan tersebut.

Tindakan
: Unit Buhuth, PMWP
Disahkan oleh :
(DATUK DR. ZULKIFLI BIN MOHAMAD AL-BAKRI)
Mufti Wilayah Persekutuan
Merangkap Pengerusi
Jawatankuasa Perundingan Hukum Syarak Wilayah Persekutuan


Jawatankuasa Fatwa Negeri Johor yang bersidang pada 3 Rejab 1436 bersamaan 22 April 2015 telah mengambil maklum perkara-perkara berikut:
i	Umat Islam di Malaysia secara umumnya berpegang kepada mazhab Ahli Sunnah Wal Jamaah, aqidah berasaskan mazhab Asya’riah dan al-Maturidiah dan feqah berdasarkan mazhab Syafie.
ii	Ajaran agama berasaskan pegangan Ahli Sunnah Wal Jamaah merupakan ajaran yang sederhana atau wasatiah. Ajaran yang diamalkan oleh umat Islam di Malaysia sejak sekian lama ini ternyata menjamin keamanan, kesejahteraan dan keharmonian dalam menjalani kehidupan bermasyarakat.
iii	Kehadiran mana-mana aliran pemikiran baharu seperti pemikiran Islam Liberal, fahaman salafiah wahabiah yang melampau, fahaman syiah dan fahaman sufi yang menyeleweng dan terkeluar dari mazhab arus perdana boleh menyumbang kepada kekeliruan pemikiran masyarakat awam dan akan mengancam perpaduan yang sedia ada di Malaysia.
iv	Gerakan syiah di Malaysia sudah meluas dan tersusun. Bilangan pengikut syiah sedang berkembang dan mereka sudah berani menzahirkan kewujudan mereka. Ini dapat dilihat antaranya dari keberanian mereka menubuhkan Majlis Syiah Malaysia, menghantar memorandum terbuka kepada Duli Yang Maha Mulia Seri Paduka Baginda Yang di-Pertuan Agong serta membuat perakuan bersumpah di mahkamah. Ternyata mereka sudah tidak lagi menggunakan prinsip taqiyyah dalam menghadapi golongan Ahli Sunnah Wal Jamaah di Malaysia
v	Aliran Salafi-Wahabi adalah tidak selari dengan jumhur Ahli Sunnah Wal Jamaah. Oleh itu, ramai sekali tokoh-tokoh besar Ahli Sunnah Wal Jamaah sejak dari kemunculan wahabi sampai sekarang memberikan pendapat negatif dalam pegangan Salafi-Wahabi.
vi	Dalam konteks aqidah yang berkaitan dengan pegangan kepada tauhid tiga iaitu Rububiyyah, Uluhiyyah dan Al Asma Wa As Sifat, ajaran Salafi-Wahabi sudah terdedah secara meluas dalam masyarakat Islam di Malaysia melalui penerimaannya dalam silibus pendidikan Islam di peringkat sekolah menengah dan universiti. Hal ini adalah suatu perkara yang amat tidak wajar dan cukup membimbangkan kerana konsep tauhid tiga jelas bertentangan dengan konsep tauhid Ahli Sunnah Wal Jamaah yang berteraskan kepada ajaran Asya’riah dan al-Maturidiah.
Setelah dilihat dan dibahaskan dengan penuh penelitian , maka Jawatankuasa Fatwa Negeri Johor membuat keputusan seperti berikut:
i	Pihak penguatkuasaan perlu konsisten dalam mengambil tindakan undang-undang ke atas para pengikut fahaman syiah dan salafi-wahabi yang didapati menyebarkan fahamannya kepada masyarakat awam.
ii	Enakmen undang-undang negeri yang melibatkan kedudukan Ahli Sunnah Wal Jamaah sebagai mazhab rasmi negeri perlulah disemak semula dan dibuat penambahbaikan sekiranya perlu.
iii	Silibus sekolah agama hendaklah disemak semula khususnya yang berkaitan dengan aqidah.
 والله اعلم بالصواب


Mesyuarat Jawatankuasa Perundingan Hukum Syarak Wilayah Persekutuan Kali Ke-042 yang telah bersidang pada 19 September 1995

 telah membincangkan kertas ini dan mengambil maklum seperti berikut :

4.3.1 Merokok boleh mengganggu kesihatan, merosakkan anggota badan, melemahkan jantung menyebabkan kanser paru-paru, mengganggu pernafasan dan merosakkan otak.

(Rujukan Fatwa Al-Imam Al-Akbar Mahmud Syaltut  m.s 383)

4.3.2 Merokok adalah perbuatan membazir harta iaitu membelanjakan harta pada perkara yang tidak berfaedah.

4.3.3 Nas yang menjadi rujukan :

(a) Al-Quran

ولا تلقوا بأيديکم الى التهلکة
 (i

                                                                          (
سورة البقرة : 195
)

ولا تقتلوا أنفسکم إن الله کان بکم رحيما
 (ii

(b) Al-Hadith

لا ضرر ولا ضرار

 (
احمد وابن ماجه
)

(c) Kaedah-kaedah feqah

لا ضرر ولا ضرار
 (i

الاصل في الأشياء الاباحة
 (ii

درء المفاسد مقدم على جلب المصالح
 (iii

مبدأ سدالذرائع
 (iv

4.3.4 Muzakarah Jawatankuasa Fatwa Majlis bagi Hal Ehwal Agama Islam Malaysia pada 21 Jun 1995 telah mengambil keputusan bahawa merokok adalah haram dari pandangan Islam kerana padanya terdapat kemudharatan.

Keputusan

Mesyuarat bersetuju memutuskan bahawa merokok adalah haram dari pandangan Islam kerana padanya terdapat kemudharatan.

Disahkan oleh:

(DR. ZULKIFLI BIN MOHAMAD AL-BAKRI)

Mufti Wilayah Persekutuan

Merangkap Pengerusi,

Jawatankuasa Perundingan Hukum Syarak Wilayah Persekutuan


Muzakarah Majlis Fatwa Negeri Sabah Bil. 4 Tahun 2017 telah bersidang pada
22-23 November 2017 / 3-4 Rabiulawwal 1439H
 di Bilik Seri Beringgis, TH Hotel & Residence, Kota Kinabalu, Sabah bagi membincangkan mengenai perkara “Hukum Memakai Kanta Lekap Bercorak” dan telah bersetuju memutuskan untuk diwartakan di Negeri Sabah bahawa:
Hukum memakai kanta lekap bercorak sama ada untuk perhiasan adalah harus dengan syarat:
a)  tidak membawa kemudaratan kepada pengguna;
b)  tidak mengandungi bahan najis dari aspek pembuatan kanta lekap dan juga penjagaannya;
c)   tidak menimbulkan fitnah atau unsur penipuan oleh pemakai;
d)  tidak digunakan di hadapan bukan mahram atau corak yang berlebih-lebihan mengikut uruf atau perempuan dalam ihdad (tempoh berkabung bagi wanita kematian suami)


i.  Makruh dibuat binaan di dalam atau di atas kubur yang di dalam tanah yang dimilik oleh orang yang membuat binaan            kecuali binaan itu dibuat bertujuan untuk menyelamatkan kubur itu dari digali atau dikorek oleh binatang buas atau                diruntuh oleh banjir seumpamanya.

ii.  Haram dibuat binaan di dalam atau di atas kubur apa juga jenis dan bentuk binaan yang boleh jadi kekal selepas hancur       mayat dengan tiada apa-apa tujuan seperti yang tersebut di atas sekiranya kubur itu di dalam tanah yang disediakan             untuk perkuburan atau yang diwakaf untuk perkuburan dan wajib dirobohkan kerana binaan yang kekal wujudnya                 selepas hancur mayat itu menghalangkan orang-orang Islam daripada menggunakan tempat perkuburan itu                           dengan tiada ada apa-apa sebab yang diluluskan oleh Syarak dan meruntuhnya itu hendaklah dengan kebenaran qadhi       atau dengan kebenaran Majlis Agama Islam jika ditakuti berbangkit perbalahan / pergaduhan dan sebagainya, batu-batu       dan perkakas-perkakas binaan itu menjadi hak milik waris-waris dipulangkan kepada mereka. Jika tiada ada waris atau         ada tetapi mereka enggan mengambilnya maka menjadi hak kepada Baitulmal.

(Rujuk Himpunan Fatwa 1, ms 140)


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 13 Ramadhan 1436 bersamaan 30 Jun 2015 telah membuat keputusan seperti berikut:
1. Fahaman dan ajaran Millah Ibrahim adalah bertentangan dengan ajaran Islam kerana mengandungi elemen-elemen yang meragukan seperti berikut:
i. Membawa ajaran dan kerajaan baharu (Millah Ibrahim)
ii. Mendakwa ada Rasul selepas Nabi
iii. Mensyirikkan golongan yang tidak mengikuti ajaran Millah Ibrahim.
iv. Menggabungkan tiga ajaran agama iaitu Islam, Kristian dan Yahudi.
v. Menyalah ertikan maksud kiamat.
vi. Memahami al-Quran mengikut tafsiran sendiri.
vii. Meninggalkan solat lima waktu dan solat jumaat.
viii. Taksub dan memutuskan hubungan keluarga dan suami isteri.
ix. Perjanjian (bai’ah) oleh anggota Millah Ibrahim.
2.     Mana-mana orang Islam secara individu atau berkumpulan adalah dilarang untuk berpegang kepada ajaran Millah Ibrahim atau menjadi pengikut kepada fahaman atau ajaran tersebut atau apa-apa fahaman atau ajaran yang mempunyai persamaan dengan fahaman atau ajaran tersebut dan sesiapa yang sengaja melakukan adalah disifatkan mengamalkan ajaran, pegangan dan fahaman yang bercangah dengan ajaran Islam yang sebenar.
3.     Mana-mana orang Islam secara individu atau berkumpulan adalah dilarang berada di majlis, perayaan atau sambutan keraian yang boleh dikaitkan dengan fahaman atau ajaran Millah Ibrahim atau mereka berpegang dengan fahaman atau ajaran tersebut atau apa-apa fahaman atau ajaran yang mempunyai persamaan dengannya dan sesiapa yang sengaja melakukannya adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.
4.     Mana-mana orang Islam secara individu atau berkumpulan yang mengisytiharkan diri sebagai orang yang berpegang dengan fahaman atau ajaran tersebut atau apa-apa fahaman atau ajaran yang mempunyai persamaan dengannya melalui pengakuan bersumpah atau apa-apa kaedah lain adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.
5.     Mana-mana orang Islam secara individu atau berkumpulan yang menjadi ahli atau pengikut kepada mereka yang berpegang dengan fahaman atau ajaran tersebut atau apa-apa fahaman atau ajaran yang mempunyai persamaan dengannya dengan berselindung disebalik apa-apa aktiviti ekonomi, perniagaan, pendidikan, kesenian dan sebagainya melalui pertubuhan, persatuan atau syarikat, yang mempunyai unsur-unsur persamaan dengan ajaran, pegangan dan fahaman mereka yang berpegang fahaman atau ajaran tersebut atau apa-apa fahaman atau ajaran yang mempunyai persamaan dengannya adalah disifatkan mengamalkan ajaran, pegangan dan fahaman yang bercanggah dengan ajaran Islam sebenar.
6.     Mana-mana orang Islam secara individu atau berkumpulan melalui pertubuhan, persatuan atau syarikat yang cuba menghidupkan kembali ajaran dan fahaman mereka yang berpegang dengan fahaman atau ajaran tersebut atau apa-apa fahaman atau ajaran yang mempunyai persamaan dengannya sama ada mempunyai apa-apa rangkaian, atau mana-mana pertubuhan atau persatuan yang mempunyai unsur-unsur persamaan dengan ajaran, pegangan dan fahaman mereka yang berpegang dengan fahaman atau ajaran tersebut adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.
7.     Mana-mana orang Islam secara individu atau berkumpulan yang mengajar, menganjur, mengadakan, membantu menjayakan apa-apa perayaan, sambutan keraian atau majlis yang boleh dikaitkan dengan fahaman mereka yang berpegang dengan fahaman atau ajaran tersebut atau apa-apa fahaman atau ajaran yang mempunyai persamaan dengannya adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.
8.     Apa-apa variasi, versi, bentuk atau cabang mana-mana ajaran, pegangan atau fahaman baharu yang mempunyai persamaan dengan usnsur-unsur ajaran, pegangan dan fahaman mereka yang berpegang dengan fahaman atau ajaran tersebut atau apa-apa fahaman atau ajaran yang mempunyai persamaan dengannya adalah disifatkan mengamalkan ajaran, pegangan dan fahaman yang bercanggah dengan ajaran Islam yang sebenar.
9.     Atau apa-apa jua bahan publisiti dan siaran yang menonjolkan ajaran, pegangan atau fahaman mereka yang berpegang dengan fahaman atau ajaran tersebut atau apa-apa fahaman atau ajaran yang mempunyai persamaan dengannya atau apa-apa ajaran, pegangan dan fahaman mereka yang berpegang dengan fahaman atau ajaran tersebut dalam apa jua bentuk penerbitan dan cetakan atau siaran dalam mana-mana laman sesawang, blog, facebook, twitter atau media sosial lain-lain adalah diharamkan.
10. Mana-mana orang Islam secara individu atau berkumpulan adalah juga dilarang memiliki, menyimpan, mencetak, menjual atau mengedar filem, rakaman audio, risalah, buku-buku, majalah atau apa-apa terbitan, risalah atau apa-apa dokumen menggunakan sebarang bentuk lambang, rajah atau tanda-tanda yang boleh mengaitkan ajaran dan fahaman mereka yang berpegang dengan fahaman atau ajaran tersebut atau apa-apa fahaman atau ajaran yang mempunyai persamaan dengannya. Semua pihak adalah dilarang dan ditegah daripada memberi apa jua kemudahan, sumbangan dan bantuan kepada mereka yang berpegang dengan fahaman dan ajaran tersebut atau apa-apa fahaman atau ajaran yang mempunyai persamaan dengannya daripada mengamalkan, menyebarkan dan mengembangkan fahaman dan ajaran kumpulan tersebut di negeri Johor Darul Ta’zim.
11. Mana-mana orang Islam secara individu atau berkumpulan yang melakukan perkara-perkara di atas adalah melakukan suatu kesalahan dan boleh diambil tindakan dibawah undang-undang yang berkuatkuasa di negeri Johor Darul Ta’zim.
12. Mana-mana orang Islam secara individu atau berkumpulan yang telah berbai’ah (taat setia) dan mengamalkan fahaman atau ajaran Millah Ibrahim atau mereka yang berpegang dengan fahaman atau ajaran tersebut atau apa-apa fahaman atau ajaran yang mempunyai persamaaan dengannya di mana-mana jua berada hendaklah segera bertaubat serta memohon keampunan kepada Allah.
والله اعلم بالصواب


Setelah dilihat dan dibahaskan dengan penuh teliti, maka Jawatankuasa Fatwa Negeri Johor yang bersidang pada 6 Jamadil Akhir 1437 bersamaan 15 Mac 2016 telah membuat keputusan seperti berikut:
Minyak
capelin
diperoleh daripada ikan yang ditangkap khusus untuk dibuat minyak ikan. Ikan-ikan tersebut diproses terus tanpa dibasuh atau dipotong terlebih dahulu. Ini kerana ia diproses dalam jumlah atau kuantiti yang besar melibatkan beribu-ribu tan ikan (satu tan mengandungi 40 000 ekor ikan
capelin
yang beratnya antara 15-30g.
Ikan
capelin
yang ditangkap nelayan akan terus dibawa ke tapak kilang untuk disimpan sebelum diproses. Proses dilakukan dengan kaedah mengukus ikan tersebut untuk memecahkan sel-sel untuk menghasilkan minyak. Kemudian sisa ikan tersebut akan diasingkan untuk memisahkan antara pepejal dan cecair. Proses mekanikal kemudian digunakan untuk memisahkan pula antara minyak dan air. Minyak ikan mentah yang siap akan disimpan di dalam tangki simpanan sebelum diedarkan.
Kesemua minyak ikan
capelin
yang siap diproses ini adalah mematuhi syarat
hygiene
yang ditetapkan oleh kesatuan eropah (EU) dan selamat untuk kegunaan manusia. Proses yang sama (standard) digunakan oleh pengilang untuk menghasilkan minyak ikan
cod,
minyak omega 3 dan seumpamanya yang dihasilkan di seluruh dunia.
Jabatan Mufti Brunei dalam majalah Pelita Brunei telah mengulas dan memberi panduan mengenai isu perut ikan dan menyatakan ikan sepertimana haiwan lain juga, memiliki perut dan pada rongga perut itu juga terkandung kotoran dan najis. Menurut ulama’, sesuatu yang keluar (berasal) dari rongga perut haiwan, tidak terkecuali ikan, merupakan najis. Oleh yang demikian, najis ikan juga dihukumkan sebagai najis. Namun, ulama’ telah menjelaskan bahawa adalah halal memakan ikan kecil yang dimasak, seumpama digoreng atau dibakar, bersama dengan isi perutnya, tanpa dibersihkan atau dibuang terlebih dahulu kotoran yang terkandung dalam perutnya. Kandungan kotoran (isi perut) ikan kecil tersebut adalah dimaafkan. Imam Ibn Hajar rahimahullah juga berpendapat bahawa tidak wajib membuang atau membersihkan kandungan kotoran dalam perut ikan kecil kesukaran membersihkan isi perutnya. Adapun, ikan besar yang digoreng atau dibakar, hukumnya adalah haram memakannya bersama dengan isi perutnya kerana najis dalam perut ikan yang besar adalah tidak dimaafkan, disamping tiada kesukaran untuk membersihkan kotoran yang terdapat di dalam perut ikan besar.
Ikan sebagai sumber makanan yang halal bagi umat Islam dan tidak perlu lagi dipersoalkan kerana ia jelas disebut dalam al-Quran dan hadis. Apa yang menjadi perbahasan dikalangan para fuqaha’ ialah adakah keseluruhan ikan tersebut halal dimakan atau terdapat bahagian tertentu seperti kandungan isi perut ikan yang mengandungi najis yang tidak boleh atau haram bagi umat Islam memakannya?
Para fuqaha’ mazhab dalam hal ini telah berbeza pendapat seperti berikut:
a.      Imam Malik dan Imam Hanbali
Imam Malik berpendapat semua binatang yang boleh dimakan adalah suci najisnya.
b.     Mazhab as-Syafie
Pendapat yang paling sahih dalam mazhab as-Syafie menurut al-Buraihimi menyatakan najis ikan dan belalang juga hukumnya najis. Pengarang al-Ibanah pula berpendapat sebaliknya (suci). Imam Nawawi pula menyatakan bahawa air kencing, darah dan najis ikan dan belalang, najis haiwan yang tidak mempunyai darah mengalir, darah yang ada di dalam hati dan limpa mempunyai dua pandangan (dikalangan fuqaha Syafie), pendapat yang paling sahih ialah kesemuanya dianggap najis.
Ibn hajar, Ziad, ar-Ramli dan lain-lain telah bersepakat bahawa apa-apa yang ada di dalam perut ikan yang kecil sama ada darah atau najis adalah suci dan boleh dimakan serta tidak dianggap najis, bahkan ar-Ramli berpendapat, hukum tersebut juga berlaku kepada ikan besar.
Hujah pendapat yang menguatkan najis ikan adalah bersih berpegang kepada umum ayat dan hadis Nabi ﷺ yang secara jelas menyatakan binatang laut keseluruhannya termasuk ikan adalah halal dimakan walaupun mati. Sementara pendapat yang menyatakan najis ikan adalah kotor pula melihat kepada sifat najis itu sendiri walaupun ia daripada ikan atau belalang tetap dianggap najis kerana Rasulullah ﷺ  apabila dibawa dua biji batu dan najis binatang (yang telah keras) untuk beristinjak maka baginda ﷺ telah mengambil batu dan membuang najis binatang tersebut, seraya berkata “Ini adalah kotoran”.
Pengarang al-Mausuah al-Fiqhiyah ada membangkitkan isu hukum ikan yang diletak garam (ikan pekasam atau jeruk dan seumpamanya), keempat-empat fuqaha’ mazhab kesemuanya menghukum ikan tersebut bersih sekiranya dari jenis ikan yang kecil, najis yang ada di dalam perutnya adalah dimaafkan kerana kesukaran untuk membuangnya. Sekiranya ikan tersebut jenis yang besar maka fuqaha’ Hanafiah, Hanabilah, Ibn Arabi dan ad-Dardir dari fuqaha Malikiah berpendapat ikan tersebut bersih. Manakala fuqaha Syafi’ah dan jumhur Malikiah berpendapat sebaliknya.
Adapun sekiranya ia dihukum bersih, syara’ menetapkan hukum memakannya bergantung pula kepada pandangan pakar perubatan yang dipercayai sama ada ia boleh memudaratkan ataupun tidak. Sekiranya memudaratkan, maka tidak boleh dimakan kerana memberi kesan pada kesihatan, begitulah sebaliknya.
Setelah meneliti fakta-fakta, hujah-hujah dan pandangan yang dikemukakan, maka Jawatankuasa Fatwa Negeri Johor telah membuat keputusan seperti berikut:
“Kandungan isi perut ikan adalah antara hukum yang tidak disebut secara jelas mengenainya sama ada dalam al-Quran ataupun hadis Rasulullah ﷺ . Ibn hajar, Ziad, ar-Ramli dan lain-lain telah bersepakat bahawa apa-apa yang ada di dalam perut ikan yang kecil sama ada darah atau najis adalah suci dan boleh dimakan serta tidak dianggap najis, bahkan ar-Ramli berpendapat, hukum tersebut juga berlaku kepada ikan besar.
Sekiranya ia dihukum bersih, syara’ menetapkan hukum memakannya bergantung pula kepada pandangan pakar perubatan yang dipercayai sama ada ia boleh memudaratkan ataupun tidak. Sekiranya memudaratkan, maka tidak boleh dimakan kerana memberi kesan pada kesihatan, begitulah sebaliknya.
Justeru berdasarkan masyaqqah yang perlu dihadapi untuk memproses ikan dalam kuantiti yang banyak sehingga terlalu sukar untuk dibuang kandungan isi perut ikan tersebut satu persatu, dan realiti semasa industri komersial pemprosesan minyak ikan pada masa ini yang perlu mematuhi standard dan piawaian yang ketat bagi memastikan ianya selamat dan bersih digunakan, serta dengan mengambil kira kepentingan, manfaat dan kegunaan minyak ikan kepada kesihatan manusia, maka minyak ikan yang diproses secara komersial dalam kuantiti yang melibatkan beribu-ribu tan ikan tanpa dibuang perut atau najisnya adalah suci dan halal dimakan”.
والله اعلم بالصواب


1.     Hukum mengusahakan tanah tanpa pengetahuan pemiliknya adalah haram dan dilarang oleh Islam. Ini berdasarkan firman Allah I:
يَآيُّهَا الَّذِيْنَ ءَامَنُوْا لاَ تَأْكُلُوْا أَمْوَالَكُمْ بَيْنَكُمْ بِالْبَاطِلِ إِلَّا أَنْ تَكُوْنَ تِجَرَةً عَنْ تَرَاضٍ مِنْكُمْ وَلاَ تَقْتُلُوْا أَنْفُسَكُمْ إِنَّ اللهَ كَانَ بِكُمْ رَحِيْمًا.
Maksudnya:
“Wahai orang-orang yang beriman, janganlah kamu makan (gunakan) harta-harta kamu sesama kamu dengan jalan yang salah (tipu, judi dan sebagainya), kecuali dengan jalan perniagaan yang dilakukan secara suka sama suka di antara kamu, dan janganlah kamu berbunuh-bunuhan sesama sendiri. Sesungguhnya Allah sentiasa Mengasihani kamu”.
(An Nisa’ : 29)

Dan hadis Nabi Muhammad e:
عَنْ
رَافِعِ بْنِ خَدِيجٍ
قَالَ: قَالَ رَسُولُ اللَّهِ e: مَنْ زَرَعَ فِي أَرْضِ قَوْمٍ بِغَيْرِ إِذْنِهِمْ فَلَيْسَ لَهُ مِنَ الزَّرْعِ شَيْءٌ وَتُرَدُّ عَلَيْهِ نَفَقَتُهُ. (رواه الترمذى)
Maksudnya: “
Barangsiapa yang menanam (mengusaha) di sebidang tanah milik sesuatu kaum tanpa izin mereka, maka ia tidak berhak memperoleh hasil daripada tanaman itu walaupun sedikit dan untuknya (pengusaha) nafkah yang dikeluarkannya.”
(HR. Tirmidzi)

2.
Oleh itu, barangsiapa
yang bercucuk tanam di atas tanah milik orang lain maka tanaman itu milik tuan punya tanah sekiranya ia belum dipetik. Adapun jika tanaman itu sudah dipetik maka pengusaha tanah berhak untuk mendapat hasil tanaman manakala sewa tanah hendaklah dibayar tuan punya tanah.
(Ad Duktur Soleh Ibn Fawzan Ibn Abdullah Al Fawzan,
Al Mulakhash Al Fiqhiy, Jld. 2, hlmn. 99)
3.     Pemilik tanah / waris berhak menuntut wang sewa daripada orang yang mengusahakan tanah yang disewa tersebut dan hukum menuntut sewaan adalah harus. Ini berdasarkan Hadis Nabi Muhammad e:
عَنْ حَنْظَلَةُ بْنُ قَيْسٍ الأَنْصَارِىُّ قَالَ سَأَلْتُ رَافِعَ بْنَ خَدِيْجٍ عَنْ كِرَاءِ الأَرْضِ بِالذَّهَبِ وَالْوَرِقِ فَقَالَ لاَ بَاْسَ بِهِ إِنَّمَا كَانَ النَّاسُ يُؤَاجِرُونَ عَلَى عَهْدِ النَّبِيِّ عَلَى الْمَاذِيَاتِ وَأَقْبَالِ الجَدَاوِلِ وَأَشْيَاءَ مِنَ

 Ruj.: Dlm. JMNK (F) 602 Jld. 22
 لزَّرْعِ فَيَهْلِكُ هَذَا وَيَسْلَمُ هَذَا وَيَسْلَمُ هَذَا وَيَهْلِكُ هَذَا فَلَمْ يَكُنْ لِلنَّاسِ كِرَاءٌ إِلاَّ هَذَا فَلِذَلِكَ زُجِرَ عَنْهُ فَأَمَّا شَىْءٌ مَعْلُومٌ مَضْمُونٌ فَلاَبَأْسَ بِهِ. (رواه مسلم)

Maksudnya:
Diriwayatkan dari Hanzhalah bin Qais Al Ansori bahawa dia berkata: “Aku bertanya kepada Rafi’ bin Khadij tentang sewa menyewa tanah dengan emas dan perak
 (
dinar dan dirham
)
. Maka dia berkata: “Tidak mengapa. Pada zaman Rasulullah
e
 manusia menyewakan ladang seperti hasil tanaman yang tumbuh berdekatan sungai, parit, dan hasil

tumbuhan tertentu
, sehingga bahagian di sini binasa dan bahagian lain selamat, dan bahagian ini selamat dan bahagian lainnya binasa. Dan manusia tidak melakukan sewa menyewa kecuali dengan cara ini. Kerana itulah hal ini dilarang. Adapun sewa menyewa dengan sesuatu yang jelas diketahui, maka tidak mengapa (dibolehkan)”.
 (Hadith Riwayat Muslim)
4.
Kesimpulan yang dapat difahami daripada hadis di atas ialah dibolehkan / diharuskan pemilik dan waris tanah sewa itu mengambil / menuntut kembali wang sewaan tanah dengan nilai yang tertentu. Dengan syarat tidak menyusahkan atau membebankan orang yang menyewa serta menguntungkan pemilik tanah kerana perkara tersebut adalah dilarang sama sekali dalam agama Islam.

Wallahu A’lam.


Jawatankuasa Fatwa Negeri Kedah berpendapat bahawa hukumnya adalah harus sekiranya pengusaha kolam ikan atau penganjur pertandingan yang mengenakan yuran dengan kadar tertentu kepada peserta pertandingan memancing. Kutipan wang tersebut digunakan untuk hadiah kepada peserta yang memenangi pertandingan memancing termasuk juga untuk tujuan perbelanjaan pengurusan kolam. Oleh itu, kutipan yuran pertandingan adalah milik pengusaha kolam atau penganjurnya.

Ini berdasarkan kepada;

أن يكون العوض من السلطان أو أحد الرؤساء أو شخص ثالث، يأخذه السابق، وهذا جائز

                                                                                .اتفاقا

Maksudnya:

Ganjaran atau hadiah hendaklah datang daripada raja atau salah seorang pemimpin atau orang (pihak) ketiga, pemenang berhak menerima hadiah tersebut. Ulama' bersepakat mengharuskan cara ini.

(Rujuk: Al Fiqh Al Islamiy Wa Adillatuhu, Dr. Wahbah Az Zuhailiy, Juzu' 5, ms 790)

Tetapi sekiranya kutipan tersebut dibuat sesama peserta memancing dan menentukan sesiapa yang menang mendapat hadiah dan yang kalah tidak mendapat apa-apa dan wang penyertaan dikira hilang (hangus) maka ini adalah tidak harus dan haram kerana ia termasuk dibawah القمار (judi).


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 6 Jamadil Akhir 1437 bersamaan 15 Mac 2016 telah membuat keputusan seperti berikut:
Status agama seseorang muallaf yang telah memeluk Islam wajib dipaparkan di dalam kad pengenalan.
Tidak wajib bagi seseorang muallaf untuk menukar namanya tetapi dia digalakkan untuk berbuat demikian dengan syarat:
a.     Nama tersebut tidak membawa maksud nama tuhan agama asalnya seperti “SIVA”
b.     Nama tersebut tidak membawa maksud yang keji.
Tidak wajib bagi seseorang muallaf yang memeluk Islam menukar nama bapanya, bahkan dia boleh mengekalkan nama bapa dengan bin atau binti nama bapa mereka dengan syarat:
a.      Nama tersebut tidak membawa maksud nama tuhan agama asalnya seperti “SIVA”
b.     Nama tersebut tidak membawa maksud yang keji.
Harus bagi seseorang muallaf mengekalkan nama keturunannya.
Harus bagi seseorang muallaf menggabungkan nama Islam dengan nama asalnya.
والله اعلم بالصواب


1.   Kenyataan media ini adalah maklumbalas terhadap program Lantunan Mahabbah Rasulullah Ramadhan Bersama
Athar
 Rasulullah pada 24 Jun 2016 bertempat di Menara MBAS (Tingkat 7) anjuran Majlis Bandaraya Alor Setar,
Ibnu Sina Institutes
, Yayasan Restu serta Mahabbatur Rasul. Program ini telah menimbulkan kegusaran dalam kalangan masyarakat mengenai tindakan pihak berkenaan dalam mengambil
tabarruk
 terhadap
athar
 Rasulullah r.
2.   Perlu ditegaskan bahawa Jabatan Mufti Negeri Kedah tidak pernah mengeluarkan sebarang persetujuan atau sokongan rasmi terhadap program ini. Oleh itu, tidak wajar jabatan ini dikaitkan dengan penganjuran program tersebut.
3.   Adapun mengambil keberkatan daripada
athar
 (bekas / tempat / barang peninggalan) Nabi Muhammad SAW adalah harus
[1]
. Ini kerana perbuatan tersebut tidak bertentangan dengan aqidah Ahlus Sunnah wal Jamaah yang menerima
tabarruk
 dengan
athar
 Rasulullah r sebagai
wasilah
 untuk mendapat kebaikan daripada perbuatan tersebut.

4.   Walau bagaimanapun, sebagai umat Islam kita tidak digalakkan ber
tabarruk
 secara berlebih-lebihan seperti mencium, menjunjung replika
athar
 Rasulullah r dengan gaya yang melampau dibimbangi dan dikhuatiri boleh membawa kepada khurafat atau syirik. Cukup hanya sekadar mengambil berkat dengan berdoa serta salawat kepada Rasulullah SAW .
5.   Ini berdasarkan firman Allah I dalam Surah al-Maidah ayat 77 yang bermaksud; “
Janganlah kamu melampaui batas dalam agama kamu secara yang tidak benar dan janganlah kamu menurut hawa nafsu suatu kaum yang telah sesat sebelum ini (sebelum kedatangan Nabi Muhammad
r
) dan telah menyesatkan banyak manusia serta mereka juga telah sesat (jauh) daripada jalan yang benar”.
6.   Dalam hal ini, Jabatan Mufti Negeri Kedah berpendapat bahawa boleh mengambil berkat dengan
athar
 Rasulullah SAW namun kaedah serta caranya itu perlulah bersederhana
[2]
. Sekiranya perlakuan mengambil berkat itu dilakukan secara berlebih-lebihan atau melampau dibimbangi boleh mengundang tohmah dan fitnah dalam kalangan masyarakat Islam itu sendiri. Ini berdasarkan kepada kaedah fiqhiyyah iaitu:
درء المفاسد مقدم على جلب المصالح
Maksudnya:
Mencegah perkara-perkara yang keji adalah lebih utama daripada mengajak kepada kebajikan.
سد الذرائع
Maksudnya:
Perlunya menutup pintu-pintu yang boleh membawa kemudharatan.

7.   Oleh itu,
athar
 Nabi Muhammad SAW yang mendapat keberkatan itu adalah yang asli melalui sanad yang saheh sahaja, bukan replika atau seumpamanya. Jika diakui
athar
 itu adalah yang sebenarnya melalui sandaran yang kukuh maka mudah-mudahan mendapat keberkatan namun jika sebaliknya perbuatan tersebut hanya sia-sia sahaja.
Wallahu A’alam
.
[1]
الجزء الثامن عشر، ص 79.  إمام العلامة بدر الدين محمد محمود بن أحمد العيني، عمدة القاري شرح صحيح البخاري ،
[2]
إمام الحافظ أحمد بن علي بن حجر العسقلاني، فتح الباري شرح صحيح البخاري، المجلد العاشر، ص 353.


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 14 Rabiul Akhir 1436 bersamaan 4 Februari 2015 telah membuat keputusan seperti berikut:
Penyertaan muslimah dalam acara yang melibatkan pendedahan diri di khalayak umum seperti dalam pertandingan ratu cantik dan peragaan fesyen adalah satu perbuatan yang merendahkan martabat wanita.
Oleh itu, penglibatan wanita muslimah, penganjuran, penajaan, pembekalan pakaian-pakaian untuk acara tersebut serta apa-apa jua perkara yang boleh menjayakan program tersebut adalah haram menurut hukum syara’ dan ditegah.
Keputusan di atas adalah berdasarkan kepada perkara-perkara berikut:
Larangan bertabarruj dalam kehidupan sebagaimana dalam firman Allah dalam surah Al-Ahzab ayat 33.
Berpegang dengan kaedah fiqhiyah “سد الذرائع” demi menjaga kemaslahatan maqasid syariah.
Kewajiban wanita untuk memelihara maruah diri daripada melakukan perkara-perkara yang boleh menjatuhkan martabat sebagai seorang wanita.
Larangan kepada orang Islam untuk meniru cara hidup orang kafir.
Pakaian dibuat untuk menutup aurat bukan untuk diperagakan.
Banyak sifat mazmumah yang terzahir daripada acara sebegini seperti ujub, takbur, dan riyak yang akhirnya membawa kepada kesan yang lebih memudharatkan seperti berlakunya perbuatan berkesedudukan antara lelaki dengan wanita, zina, rogol, dan sebagainya.
والله اعلم بالصواب


Setelah dilihat dan dibahaskan dengan penuh teliti, maka Jawatankuasa Fatwa Negeri Johor yang bersidang pada 11 Rabiul Akhir 1437 bersamaan 21 Januari 2016 telah membuat keputusan seperti berikut:

Pelupusan al-Quran dan bahan cetakan agama berteknologi hijau melalui proses â€œDEINKINGâ€� tanpa ada pembakaran adalah harus menurut hukum syaraâ€™.

Walaubagaimanapun, ianya hendaklah dilakukan mengikut proses kerja yang diuruskan berdasarkan kepada pematuhan syariah demi memelihara kemuliaan al-Quran dan untuk mengelakkan daripada berlakunya perkara-perkara yang boleh menghina kehormatan serta ketinggian martabat al-Quran al-Karim.

ÙˆØ§Ù„Ù„Ù‡ Ø§Ø¹Ù„Ù… Ø¨Ø§Ù„ØµÙˆØ§Ø¨


Setelah dilihat dan dibahaskan dengan penuh teliti, maka Jawatankuasa Fatwa Negeri Johor yang bersidang pada 11 Rabiul Akhir 1437 bersamaan 21 Januari 2016 telah membuat keputusan seperti berikut:
“Had tempoh panggilan muallaf di Negeri Johor Darul Ta’zim adalah berdasarkan kepada ‘uruf iaitu selama 10 tahun bermula dari tarikh memeluk Islam. Sepanjang tempoh tersebut, seseorang muallaf hendaklah sentiasa mengikuti kelas-kelas agama yang diiktiraf oleh Jabatan Agama Islam Negeri Johor agar mereka terbimbing dengan sempurna akan ajaran Islam”.
1.     Bersetuju dengan cadangan hak muallaf iaitu:
				a.  Pendidikan : Tiada had tempoh muallaf diberikan
				b.  Bantuan saguhati kewangan dan perubatan: Mengikut tempoh had kelayakan muallaf yang diberikan
				c.  Urusan pernikahan, kelahiran dan kematian: Tiada had yang diberikan
2.     Bersetuju dengan kelayakan muallaf:
 I.        Bagi tahun pertama hingga ke sepuluh pengislaman:
  Saguhati pengislaman (berbentuk wang tunai)
  Bantuan kewangan: sara hidup, berdikari, perumahan (sewa rumah)
  Pendidikan
  Perubatan
  Agihan duit raya (zakat fitrah)
II.        Bagi tahun ke-11 dan seterusnya
  Pendidikan
  Perubatan
  Urusan pernikahan, kelahiran dan kematian
والله اعلم بالصواب


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 15 Rabiul Awal 1436 bersamaan 6 Januari 2015 telah membuat keputusan seperti berikut:
“Hukum minum ucap selamat (
Drinking a Toast
) seperti yang dilakukan dalam majlis makan beradab Angkatan Tentera Malaysia (ATM) adalah dilarang oleh syara’ kerana acara ini sememangnya tiada keselarian dengan ajaran Islam.
Cara mengucapkan selamat dan kesejahteraan yang terbaik menurut pandangan Islam adalah mendoakan seseorang dengan menyebut nama mereka tanpa diikuti perbuatan atau ritual yang mengikuti tradisi agama atau budaya lain khususnya yang berasal daripada adat yang haram”.
Keputusan di atas adalah berdasarkan kepada hujah-hujah berikut:

i.
Bercanggah dengan aqidah
Menurut tradisi Yunani, terdapat acara mengajukan minuman kepada tiga tuhan mereka iaitu
Mercury, Graces
 dan
Zeus
. Menurut
“The International Handbook On Alcohol And Culture”
 mengatakan bahawa
“toasting”
adalah cerminan kepada tradisi Greek kuno iaitu meminum dan menuang air bersempena acara korban yang di dalamnya air suci dijamu kepada tuhan-tuhan mereka disamping darah dan arak sebagai pertukaran kepada permintaan dan kata-kata yang diucapkan sebagai doa untuk keselamatan dan kesihatan. Kepercayaan dan amalan ini jelas mengandungi syirik kepada Allah dan semua perkara atau amalan yang mengandungi ciri-ciri syirik adalah wajib ditinggalkan berdasarkan firman Allah dalam surah Luqman ayat 13:
ii.
Wujudnya tashbih (perbuatan menyerupai) amalan orang kafir
Walaupun majlis minum ucap selamat yang diadakan sekarang tidak menggunakan arak sebagai minuman, namun dari segi hukum ia tetap merupakan satu perbuatan yang ditegah kerana ia menuruti adat kebiasaan orang kafir dalam melakukan perkara yang diharamkan oleh syariat iaitu meminum arak. Ia termasuk dalam kategori perbuatan menyerupai (tashbih) yang diharamkan oleh Islam. Jika dilihat dari keseluruhan amalan minum ucap selamat selain dari tidak menggunakan arak, keseluruhan amalan tersebut benar-benar menyerupai amalan perbuatan
“Drinking aToast”
yang dilakukan oleh orang barat.
Perbuatan menyerupai amalan haram yang dilakukan oleh orang kafir adalah ditegah oleh Islam berdasarkan sebuah hadis yang diriwayatkan oleh Abu Daud daripada Ibn Umar bahawa Rasulullah bersabda:
(من تشبه بقوم فهو منهم ( رواه ابو داود
Ertinya: “Sesiapa yang menyerupai sesuatu kaum, maka ia adalah sebahagian daripada mereka”
Walaupun hadis ini bersifat umum, namun makna atau implikasi hukumnya dikhususkan berdasarkan hadis-hadis lain yang mengandungi larangan nabi terhadap penyerupaan perkara khusus seperti amalan agama dan juga perayaan yang dilakukan oleh orang kafir yang menjadi sebahagian dari identiti penting (syiar) mereka. Ini termasuklah pakaian yang digunakan dalam amalan keagamaan orang kafir. Misalnya dalam hadis daripada Abdullah bin Amru bin al-As yang mengatakan: Nabi melihatku ketika aku mengenakan dua helai pakaian celupan, lalu baginda bersabda, “Sesungguhnya pakaian ini adalah pakaian orang kafir, maka janganlah kamu memakainya.
iii.
Sebahagian pandangan Ulama’ berkaitan minum ucap selamat
Menurut al-Iraqi, sekiranya seseorang meminum segelas air akan tetapi diminum mengikut cara perkara yang haram seperti meminum didalam gelas (yang biasanya) diletak arak dan didalam majlis seperti majlis minum arak, maka ia menjadi haram disebabkan peniruannya (tashbih) dengan meminum arak.
Imam an-Nawawi dalam kitabnya Raudhatul Tholibin mengatakan perbuatan mengangkat atau memusing ( ادارة كأس الماْء) ketika minum menyerupai cara peminum arak meminumnya termasuk dalam perkara yang wajib dikenakan hokum ta’zir.
Menurut al-Bahuti, haram meniru perbuatan minum arak ( seperti majlis keramaian yang melibatkan perbuatan mengangkat gelas sambil menyebut atau melaungkan perkataan-perkataan tertentu). Pelakunya perlu dihukum (ta’zir) walaupun air yang diminum adalah air yang tidak haram ( مباح ).
 والله اعلم بالصواب


Berdasarkan hasil penyelidikan oleh kumpulan penyelidik daripada Universiti Teknologi Malaysia, ahli mesyuarat Jawatankuasa Fatwa Negeri Johor yang bersidang pada 15 Rabiul Awal 1436 bersamaan 6 Januari 2015 telah membuat keputusan seperti berikut:
i  Isu berkaitan perkahwinan kanak-kanak bukan suatu isu yang baru di Malaysia dan ianya dilihat
sebagai satu amalan yang sihat pada masa ini. Perkahwinan baginda Rasulullah ﷺ dengan Saidatina
‘Aisyah tidak wajar dijadikan alasan untuk memudahkan perkahwinan kanak-kanak.
ii Walaupun terdapat peruntukan undang-undang yang membenarkan perkahwinan kanak-kanak di
Negara ini, tetapi ia tidak bermakna perkahwinan ini boleh dilakukan dengan mudah tanpa melihat
kepada kemaslahatan kanak-kanak yang ingin dikahwinkan.
iii Kajian mendapati statistik permohonan dan perkahwinan kanak-kanak di Negara ini semakin
meningkat dan akibat daripada perkahwinan ini lebih banyak mendatangkan keburukan daripada
kebaikan terutama dari aspek kesihatan dan psikologi kanak-kanak terbabit.
iv Kebanyakan perkahwinan kanak-kanak ini berlaku didorong oleh rasa cinta kepada pasangan yang
tidak mampu dikawal sehingga mendorong berlakunya penzinaan serta kehamilan luar nikah.
v Dapatan kajian menunjukkan bahawa faktor perkahwinan kanak-kanak di Malaysia berlaku bukan
kerana maslahah tetapi disebabkan keterlanjuran dan keinginan menutup aib atau maruah keluarga
yang tercemar.
vi Keterangan pakar-pakar kesihatan dan psikologi menegaskan wujudnya masalah kesihatan fizikal
dan mental yang dialami pada pasangan perempuan akibat perkahwinan kanak-kanak.
vii Para Ulama’ bersetuju bahawa secara syarie’ perkahwinan kanak-kanak bukanlah perkara yang
wajib atau sunat. Tiada hadis yang menyatakan bahawa perkahwinan kanak-kanak itu dianjurkan.
Perkahwinan pada zaman Rasulullah ﷺ yang dilakukan oleh para sahabat lebih kepada menjaga
kemaslahatan kanak-kanak. Ia termasuk dalam perkara harus tetapi hukumnya tertakluk kepada
ketentuan maqasid syari’ah dan kaedah fiqhiyah iaitu menjauhi kerosakan) ( دفع المفسدة) serta
mengambil kemaslahatan ( جلب المصالح ) .
Setelah dilihat dan dibahaskan dengan penuh penelitian berasaskan nas-nas syara’ dan kaedah-
kaedah fiqhiyah serta keterangan pakar-pakar kesihatan dan psikologi, maka Jawatankuasa Fatwa
Negeri Johor membuat keputusan seperti berikut:
“Perkahwinan kanak-kanak bukan merupakan perkara yang wajib atau sunat. Oleh itu, perkahwinan
kanak-kanak hanya boleh dibenarkan dengan syarat ia dilakukan semata-mata untuk memenuhi
kemaslahatan kanak-kanak tersebut secara syarie”.

والله اعلم بالصواب


Setelah dilihat dan dibahaskan dengan penuh penelitian, maka Jawatankuasa Fatwa Negeri Johor yang bersidang pada 6 Jamadil Akhir 1437 bersamaan 15 Mac 2016 telah membuat keputusan seperti berikut:
Kaedah untuk melupuskan bahan terbitan yang mengandungi ayat-ayat al-Quran dan hadis adalah seperti berikut:
i. Dengan cara membasuh tulisan ayat-ayat al-Quran dan hadis menggunakan air dan seterusnya air
tersebut dibuang ke dalam sungai atau laut atau;
ii.Dengan cara membakar bahan-bahan terbitan yang mengandungi tulisan ayat-ayat al-Quran dan
hadis sebagaimana ketetapan berikut:
a. Bahan yang mengandungi ayat-ayat al-Quran dan hadis yang dibakar hendaklah menyeluruh tanpa
tertinggal mana-mana bahagian yang tidak terbakar.
b. Bahan-bahan atau debu yang mengandungi ayat-ayat suci al-Quran dan hadis yang telah dibakar
hendaklah dipastikan dikumpul supaya tidak ditiup angin  atau bersepah.
c. Bahan yang telah dibakar hendaklah ditanam pada tempat yang bersih atau tempat yang tidak dilalui
orang atau dibuang kedalam laut atau sungai yang mengalir airnya.
d. Kerja-kerja pembakaran hendaklah dikawal selia oleh pegawai jabatan agama atau pihak yang mahu
melupuskan bahan-bahan tersebut.
iii. Dengan cara melalui proses berteknologi hijau yang dikenali sebagai “DEINKING”.
والله اعلم بالصواب